CAF indartu egingo da Erresuma Batuan, BWB Consulting erosita | Ekonomia | Berria\nIngeniaritza arloko aholkularitza enpresa handienetakoa da herrialdean.\nCAFek egiten dituen trenetako bat. / BERRIA\n2017ko uztailak 12 09:40\n"Gure negozioa dibertsifikatzeko plan anbiziotsuak ditugu, giltza eskuan ingeniaritzako gure jarduerak zabaltzeko, eta BWBk estrategia horretan rol garrantzitsua izango duela uste dugu", azaldu du Josu Imaz CAF Taldeko Garapen Korporatibo eta Filialen zuzendariak. Beasaingo enpresa trengileak (Gipuzkoa) ez du zehaztu zenbat diruren truke erosi duen Britainiako ingeniaritza arloko aholkularitza enpresa.\nEragiketa berriarekin, CAFek nabarmendu du beste urrats bat egin duela dibertsifikazio eta hazkunde estrategian: "BWBrekin presentzia sendotu ahal izango du, eta, gainera, trenbide sistema integralen hornitzaile gisa duen kokapena indartu du". Azken urteetan landutako estrategiari esker, Gipuzkoako enpresak jarduera nagusiaren norabidea aldatu du: orain arte, material mugigarria hornitzea zuen jarduera nagusi; hemendik aurrera, garraio irtenbide integralak eskainiko ditu.\nIaz, inoizko eskaera poltsarik handiena lortu zuen CAFek (6.228 milioi euro), eta, 2017an, "bi digituko hazkundea" izaten ari dira salmentetan eta ustiaketaren emaitzan. Aurtengo lehen sei hilabeteetan, %8 igo ditu mozkinak, 9,2 milioi eurora arte; baina, Andres Arizkorreta presidenteak ekainean iragarritakoaren arabera, mozkinak %10etik gorakoak dira dagoeneko. Datu onak dira Gipuzkoako enpresa handienarentzat, 2016an mozkinek oraindik ere ez baitzioten utzi txikitzeko joerari eskari poltsa inoizko handiena izanda ere.\nErresuma Batuko presentzia\nEmaitzak hobetzeko bidean, gaurkoan, hain zuzen ere, nazioarteko bokazioa eta dibertsifikazioa azpimarratu du konpainiak, eta gogoratu du Erresuma Batuan, gaur egun, 1.200 milioi euro baino gehiagoko eskari zorroa duela. 2015ean, CAFek 200 milioi euroko kontratua sinatu zuen Londres eta Glasgow-Edinburgo arteko zerbitzuak egingo dituzten Caledonian Sleeper autoak hornitzeko. 2016an, bestalde, hainbat adjudikazio garrantzitsu lortu zituen: besteak beste, Arriva Rail North Limited operadorearekin sinatutako kontratua, 43 tren elektriko eta 55 diesel treneko bi flota egiteko; baita First Group operadorearentzako proiektua ere, bidaiarien 66 auto eta bost autoko hamabi unitate elektriko hornitzeko eta mantentzeko. Bi proiektu horiek, guztira, 1.000 milioi euro inguruko bolumena zeukaten.\nAzken erosketari esker, "CAFek zerbitzuen eskaintza zabaldu ahal izango du, azpiegituretako ingeniaritzako, ingurumeneko, eraikinetako eta proiektuen kudeaketarako eremuak indartuta", enpresa trengileak azpimarratu duenez.\nBWB bereganatuta, CAF Rail UKren bidez Erresuma Batuan inbertsio handia egiteko konpromisoa hartu du euskal enpresak. "Merkatu berriak arakatu, eta aukera berriak bilatuko ditugu". BWBk Nottinghamen dauka egoitza administratiboa, eta hantxe ditu bulego nagusiak ere. Urtean, 25 milioi euro baino gehiagoko fakturazioa dauka, eta 300 pertsonatik gorako lantaldea.


Olentzero eta utopia | Berria.eus\nIritzia Olentzero eta utopia\nOlentzero eta utopia\n2017-05-20 / Idurre Eskisabel\nHarridura eta dezepzioaren arteko eremu lohitsuan sentitzen da A. Izan ere, oso bestela irudikatzen zuen bizi berri duen unea, alabari Olentzero gezur handi bat dela argitzekoa —eta, horrenbestez, Mari Domingi, Bizarzuri, Errege magoak, Perez Sagutxoa eta egungo kosmogonia magikoaren gainerako izaki zein gertakariak braustada bakarrean eraistekoa—. Negarra espero zuen, barne min handietako negar isil eta sakona. Eta erresistentzia. Esate baterako, alabak eskuez belarriak irmo estaltzea berak botatako sententzia ez aditzeko: «Sentitzen dut, bihotza, baina Olentzero gurasoak gara». Edo, gutxienez, begiak ixtea. Eta lasaitzea lortu bitarteko besarkada-borroka luze bat: alabaren gorputza berearen kontra, haren amorru eztandatxoak bere bularrean, lokartu ezin luze bat, bere besoen babesaz baretzea lortu arte.\nOso bestela joan da kontua, ordea. Lokartu aurreko musua ematera hurbildu zaionean alabak berak galdetu dio, serio baina lasai: «Olentzerorena gezurra da, ezta? Ez da existitzen...». Totelka samar zerbait esaten abiatu denerako alabak eten dio jarduna: faborez, esateko egia. Ondorioz, buru eta begi keinuekin alabaren susmoa baieztatzea beste aukerarik ez du izan. «Pentsatzen nuen», esan du neskatoak, musua ohiko intentsitate beraz eman, eta horma aldera jiratu da, gauero bezala lotarako prest. A-ri, ordea, sinesgaitza egin zaio alabaren patxada, barrua bor-borka duelakoan dago, eta itaunketa hasi du: triste al dagoen, minduta, haserre, amorratuta, zer sentitzen duen, esateko lasai, ez gordetzeko barrura, berak primeran ulertuko duela. Alabak berriro sosegua: orain, lasai sentitzen dela, zalantza uxatuta. Eta, gainera, Olentzero ez dela desagertu, baizik eta gurasoek eta urteotan olentzerorenak egin dizkioten aitona-amona, osaba-izeba eta beste senide eta lagunen maitasuna izango duela aurrerantzean Olentzero. Musua emateko aurpegia hurbildu dio berriro, eta, ondoren, berriz jiratu da, horma aldera, lotarako prest.\nA, ordea, artega geratu da, ohean luze etzan arren lokartu ezinik. Batez ere, artega sentiarazten du alaba ume izatetik uste baino urrunago dagoela ohartzeak. Edo, zehatzago, ume izatea berak kokatzen duen leku inozotik urrun dagoela konturatzeak; xaloa eta leloa ez direla gauza bera jabetzeak.\nAzken batean, artega sentiarazten du hemendik aurrera gero eta gehiago eta gero eta sakonago izango diren susmo deseraikitzaileak bata bestearen atzetik eraitsi ondoren alabari mundua ulergarri, bizigarri eta bere baitako egiteko tresnak emateko gai ez izateko aukerak. Alabari kontatu behar izateak albistegietan agertzen diren gerra eta hondamendiak ez daudela «han urruti-urruti» eta denbora zehazgabe batean, baizik eta opor lekuak bezain hurbil, espazioan zein denboran. Edota bera bezala lekuan lekuko Olentzeroei buruzko barne gogoetetan ibiltzen direla Mediterraneoak irensten dituen haur migrariak. Edo irratian entzuten dituen emakume eta haur jipoitze eta abusatzeak alboko herri, auzo eta atarietan gertatzen direla. Artega sentiarazten du pentsatzeak esan beharko diola bizikidetzarako arau direla sinetsarazi dioten partekatzea eta elkartasuna ez direla mundua antolatzeko ardatz. Aitzitik, botere lehia anker eta zapalketa joko sofistikatuak direla iparrorratzak.\nEta bereziki artega jartzen du hori guztia suntsitzean Olentzero berri bat eskaintzeko gai ez izateak: hau da, egungo mundua eta egungo jendeon sakoneko espektatiba eta nahiak, sakoneko nortasun egiturak aintzat harturik asegarria, eta, beraz, desiragarria den utopia bat pentsatzeko eta gorpuzten hasteko ezintasunak.\nHala ere, artegatasuna zertxobait eten zaio joan den igandeko Herri Urratseko oroitzapenak etorri zaizkionean. Memoriatik berreskuratutako irudietan alaba eta lagunak, beste milaka haur, gaztetxo, gazte, heldu eta zaharrez inguratuta eta haiekin batera kantuan, dantzan, solasean ikusi dituenean. Ez daki utopia hazitxo bat dagoen hor... Badaki, behintzat, bizipen hori opari bat izan dela alabarentzat.


Belek eta Kadriye hondartza publikoetan intentsifikatutako jarduerak | RayHaber | raillynews\nHasieraTURKEYTurkiako Mediterraneoko kostaldea07 AntalyaBelek eta Kadriye hondartza publikoetan intentsifikatutako ikasketak\n05 / 05 / 2020 07 Antalya, Turkiako Mediterraneoko kostaldea, ARGAZKIAK, GENERAL, GOIBURUKO, TURKEY\nBelek eta Kadriye hondartza publikoetako lanak areagotu egin ziren\nKultura eta Turismo Ministerioak uda sasoi honetan osatzeko asmoa duen doako bi hondartza publikoetarako lana areagotu du.\nBelek Herri hondartzak eta Kadriye hondartza publikoak eta aisialdirako gunea, Ministerioak bere planak bete dituztenean, denboraldi berrian zerbitzua doan eskaintzen hasiko dira eskualdean ikuspegi ezberdinak eta oztopoak izan arren. Zerbitzu publikoaren ulermena oinarria izango da bi hondartzetan oreka naturala modu zorrotzean mantenduko delarik.\nAukera aberatsak eskaintzen dituzten arlo sozialak Belek eta Kadriye, Turkiako turismoaren gune garrantzitsuenetakoak diren bi eremuak biltzea helburu duten proiektuekin sortuko dira.\nMinisterioak Ramadan jaiaren ondoren irekitzeko asmoa duen instalazio berrietan, proiektuak gelditzeko eskaerak gaindituz; Zerbitzu ugari eskainiko dira hondartzatik hondartzaraino, aparkalekutik tokiko produktuen merkatura.\nIngurumenarekiko estrategia Ministerioak\nProiektua bukatutakoan, Belek Herri hondartza mila pertsonako doako hondartzako gunea jarriko da martxan, 450 ibilgailu, kafetegiak eta jatetxe, erabilera anitzeko kirol eremuak, tokiko produktuen merkatu publikoa.\nKadriye hondartza publikoa eta aisialdirako gunea 3 mila pertsona dira hondartza publikoa doan, 16 mila metro koadro aisialdirako egokiak pikniketarako, 570 ibilgailuen edukiera aparkatzeko, kultura eta arte jarduerak, kafetegia, jatetxea, gozogintza, kirol eta ekitaldi guneak, tokiko produktuen merkatu publikoa. aukerekin balioko du.\nHondartzak ere ezinduak dituzten herritarren erabilerarako egokiak izango dira. Gainera, naturarekiko estrategia bat jarraitzen duen Ministerioak, Caretta Caretta dortokentzako babes- eta tratamendu-zentroak egongo dira, arriskuan dauden eta bi hondartzetan babesteko zorian egongo direnak.\nSanliurfa Aslfat denboraldia areagotu da\nIbilgailu pribatuek igarotzen dute Istanbuleko trafikoa\nMudanya Zubiaren Bidearen eraikuntza Bursa-ko garraio publikoa eta trafikoa areagotu zituen\nKadriye berriro lapurtu egin da\nKocaeliler urdin Bayraklı Transmisiorik gabe hondartzara joango dira\nAutobideek 15 zubi egingo dituzte Belekera arte\nKocaeli Metropolitik Hondartzetara garraiatzeko erosoa\nblue Bayraklı Garraio erosoa hondartzetara!\nGokcek trenbide argi sistema Sincarko jendeari ebanjelioari eman zion\nKultura eta Turismo Saila


Gentzane Garcia "Terapia bisualak konpontzen ditu ikasketa arazo ugari" | Aldizkaria\nIKASTOLA 232 > orientazioa > Gentzane Garcia "Terapia bisualak konpontzen ditu ikasketa arazo ugari"\nGentzane Garcia "Terapia bisualak konpontzen ditu ikasketa arazo ugari"\nIkaskuntza eta Terapia Bisuala\nVisuality, Zentro aurreratua optometria eta ikaskuntza prozesutan\nVisuality-n oinarrizko azterketa egiten da, ikasleek ikasteko lituzketen zailtasunak detektatzeko, eta kasuan-kasuan, zeregin jakin batzuen biden, balizko zailtasun horiek gainditzeko, hartara, ikasketa prozesua egokia izan dadin.\nIkerketa ugari egin dira eskola-porrotaren inguruan, eta jakin badakigu, ikasketa garaian 4 kasutik 3k ikusmen, lateralitate gurutzatu, koordinaketa… arazoekin dutela lotura. Badugu zertan eraiki. Horregatik hurbildu gara GENTZANE GARCIArengana informazio bila, doktorea baita Ikaskuntza eta Terapia Bisualean. Getxon eta Azkoitian kontsulta zentro aurreratuak dauzka ikasketa arazoei aurre egiteko; 20 urte baino gehiago daramatza lan horretan. Hainbat ikastolarekin harremanetan dagoenez, informazio interesgarri asko dauka eskuartean, eta horren berri jakiteko eta familiekin ere partekatzeko, beragana jotzea erabaki dugu.\nZeintzuk dira kontuan izan beharreko sintoma orokorrak?\nIrakurtzeko eta ulertzeko arazoak daudenean, arreta zein interesa galtzen direnean, lanak egiterako orduan moteltasuna nabari denean, edo ikasteko gogorik ez dagoenean, ulermenean arazoak egon daitezke.\nBadaude ikaslearengan agerikoak diren, eta arazoen iturburu izan daitezkeen seinaleak, hala nola, argi ez ikustea, irakurtzeko unean burua idatziari hurbiltzea, begi bat ixten duenean irakurtzen ari den horretan galtzea, lerroari jarraitzeko behatza behar izatea, nabarmen nekatzea, begiak igurztea, hitzak eta lerroak saltatzea, ongi ez ulertzea, ardura eta jarraipena galtzea, lanak astiro egitea, kirolean koordinazio arazoak izatea, eta urduritasuna adieraztea.\nOndorioz, zer gertatzen zaio?\nSufritu egiten du, izan ere, oso maiz entzungo du alferra dela, orokorrean interesik ez duela, errebeldea dela, ez oso argia, eskolan zailtasunak dituela, kirolean ere bai…\n“Ez du ikasi nahi zailtasunak topatzen dituelako; behin horiek gaindituta, jarrera aldatu egiten du”.\nZer ikusmen azterketa egiten dituzue?\nAzterketak urrats ezberdinak ditu. Batetik, bistaren eraginkortasun ezarekin loturarik ba ote duen; edo begien mugimenduetan zailtasunak ba ote dauden. Bestetik, lateralitateak eta dominantziak aztertzen ditugu. Hitz arrotzak diren arren, espazioan eta denboran kodigo idatziak, hots, letrak eta zenbakiak ulertzeko zailtasunarekin, eta horrek irakurketan eta kalkuluan dituen ondorioekin dute zerikusia. Horrekin batera, ikusmen edota entzumenarekin pertzepzioaren lotura egokia den ere aztertzea.\nArgiena izaten da azterketaren emaitza jasotzea, zeinetan oinarrizko zailtasuna ageri den. Horixe da ondorengo urratsak emateko giltza.\nNork bisitatu beharko luke Ikaskuntza eta Terapia Bisualeko profesionala?\nPerfil bat baino gehiagoko ikasleek: ikaskuntza prozesuan zailtasunak dituztenek, portaera zailak dituztenek, mugitzeko edo kirolean koordinazio zailtasunak dituztenek, irakurketa-idazketan adin bereko umeak baino motelago doazenek, irakurtzeko unean buruko minaz kexu direnek, begiak igurtziz aritu eta lauso ikusten dutenek (azken hauei epe laburrean miopia handitzen zaie), askotan arreta edo interes falta dutenek, edota lanak zein jarduerak egiteko motel dabiltzanek.\n“Gertatzen zaigu aurretik aipaturiko zailtasunen bat gaindituta, adimen normala edo altuagoa duten neska-mutikoekin lan egitea”\nGainetik aipatu dituzu ondorioak\nBai, halaxe da. Eguneroko frustrazioak ondorio makalak ditu: interes falta handitu egiten da, alfertu egiten da, errebelde bihurtu, garuna ez du behar bezainbat ernetzen, eta kiroletan mugak sortzen zaizkio.\nGaraiz ibiltzea, errotik arazoari aurre egitea, ariketak bideratzea. Zailtasun bakoitzari bere irtenbidea topatzea, haur bakoitza ezberdina baita. Eskola eta familia arteko erronka eta enpatia beharrezkoak dira. Umeak eskertu egingo ditu, eta aurrera eginen du. Autoestimua handitu egiten zaio eta bere kideekin ondo moldatzen da; bera izatea lortzen du, konfiantzaz.\nZeintzuk dira Terapia Bisualaren garapena eta emaitzak?\nOrokorrean garapena azkarra da. Egia aitortzeko, gogobeteko emaitza da ikustea neska-mutikoek nola ikasten duten irakurtzen, ulertzen, euren gaitasunak lantzen, autoestimua igotzen. Koordinazio zailtasunak dituztenek aurrera egiten dute kirolean. 20 urte baino gehiago daramat lorpenak ikusten. Esan dezaket ziurtasuna garatzen dutela euren gaitasunak lantzen. Visualityn ehundaka kasu ezberdinekin egin dugu lan, emaitza baikorrak lortuz.


Telefonicak maiatzean itzuliko die Imagenioko bezeroei oker kobratutako BEZa | Consumer\nTelefonicak maiatzean itzuliko die Imagenioko bezeroei oker kobratutako BEZa\nFakturetan 4,95 eta 11,26 euro bitarte itzuliko zaizkie erabiltzaileei.\nMaiatzaren 19tik aurrera, Telefónica de Españak bidegabeki kobratutako BEZa itzuliko die Imagenioko 200.000 bezerori baino gehiagori alta- eta abonu-kuotetan, Ekintzan Dauden Kontsumitzaileen Federazioak (FACUA) jakinarazi duenez, operadoreak % 16ko BEZa fakturatzen jarraitzen zuela salatu du, urtarrilaren 1etik telebista digitaleko zerbitzuei % 7ko murrizketa aplikatu beharrean. FACUAren kalkuluen arabera, 4,95 eta 11,26 euro bitartean itzuliko zaizkie erabiltzaileei fakturetan.\nTelefonicak esan duenez, “maiatzaren 19tik aurrera BEZaren tasa murriztua Imagenio zerbitzuari aplikatzen hastea aurreikusten du. Era berean, egun horretatik aurrera, gure bezeroen fakturazioa erregularizatuko da, urtarriletik aurrera fakturatutako zenbatekoei indarrean dagoen zerga-tasa aplikatzeari dagozkion zenbatekoen diferentziengatik, horiek zerga-tasa berriari lotuta egon beharko bailukete”.\nImageniok 19,00 euro gehi BEZa balio du hilean, deskodetzailearen alokairua sartu gabe. % 7ko BEZa aplikatu ordez, enpresak 1,71 euro itzuli beharko ditu gehiago fakturatutako hilabete bakoitzeko. Baina bezero askok Duo eta Trio paketeetan integratuta dute zerbitzua; pakete horiek Imagenio, ADSL eta estatuko finkoetarako deiak batzen dituzte. Kasu horietan,% 7ko BEZa telebistaren prezio proportzionalari aplikatuko zaio, 19,00 euro (Duoaren kasuan) eta 12,00 euro (Trioaren kasuan). Lehenengo kasuan, beraz, 1,71 euro itzuli beharko dira irregularki fakturatutako hilabete bakoitzeko, eta bigarrenean 1,08 euro.\nImagenioko altari dagokionez, zenbatekoa 38,10 eurokoa da; beraz, Telefónicak 3,43 euro itzuli beharko dizkie %16 aplikatzen ari zaien bezero guztiei. Erabiltzaileek aurretik ADSL baldin bazuten, alta 12,00 eurokoa da; beraz, kasu horretan 1,08 euro itzuli beharko dira.\nbezeroak imagenio-eu IVA-eu


Gazte-txartelaren lehiaketara aurkeztutako oporretako argazkietatik bi irabazleak aukeratu ditugu. - Gazte-txartela - Carné Joven European Youth Card .::Gazteaukera - Euskadiko Gazteen ataria::.\nGazte-txartelaren lehiaketara aurkeztutako oporretako argazkietatik bi irabazleak aukeratu ditugu.\nArgazkiaren egilea: Nerea Garcia Rozas\nIzenburua: Haurtzaroko udak herrian\nArgazkiaren egilea: Iñaki Nuñez Busto\nGazte-txartelaren argazki bilduman ikusgai daude jasotako lanak.\nParte har ezazu zure oporretako argazkiak bidaliz eta sari eder bat lortu ahal izango duzu.\nIgerilekuan, hondartzan, mendian, turismoa eginez... ateratako argazkiak. Argazki guztiak GazteAukera profilean jarriko dira, Flickr eta Instagram-en.\nGazte-txartelaren titular izatea.\nEz dago argazki-mugarik parte-hartzaile bakoitzarentzat, nahi dituzun guztiak bidal ditzakezu.\nZure argazki argitaratugabeak (zuk egindakoak) edo zure lagunenak bidaltzea.\nArgazkiek “.jpg” formatu digitala izan behar dute, edozein prozedura teknikorekin egin daitezke eta edozein bitarteko erabil daiteke: kamera digitala, telefono mugikorra edo beste batzuk.\nArgazkiak koloretan, zuri-beltzean, sepian eta abar egin daitezke... baina balorazio-arrazoiak direla medio argazkiak ez dira izango panoramikoak, ezta diapositibak edota serieak ere.\nTxioen bidez argazkiak partekatu nahi dituenak bertan jarri izenburu edo azalpen laburra. Kasu guztietan txioek bi "hashtag" eduki behar dituzte: #fotogt eta #gaztetxartela, eta @gazteaukera aipamena. Gainera, parte hartzaileek Twitterreko @gazteaukera profilaren jarraitzaileak izan behar dute.\n3. argazkiaren egilea: Rachel K.\nLizentzia: CC BY-NC-SA 2.0\nParte hartzeko modua:\n1- Bidali argazkiak gaztetxartela@gmail.com helbidera “FotoGT” gaiarekin, eta adierazi zure datuak: izen-abizenak, NANa eta telefono-zenbakia. Nahi izanez gero, argazkiarekin edo argazkiekin batera titulu bat adieraz dezakezue eta argazki bakoitzaren deskribapen labur bat egin dezakezue.\n2.- Partekatu argazkiak Twitterren.\nParte hartzeko azken eguna: 2016ko urriaren 16a.\nJasotako argazkien artean bi argazki sarituko dira. Bi argazki irabazleen egileek honako sari hau jasoko du: Bi lagunentzako ordu eta laurdeneko paseo bat globo aerostatikoan, Urduña eta Gaubea inguruan (Globos Estratos-ek bere zerbitzuetan aplikatzen dituen baldintza bereziei lotuta).\nGainera bi argazki irabazleak Gazte-txartelaren webgunean argitaratuko dira, eta parte hartzen duten argazki guztiak Gazteaukera profilean jarriko dira, Flickr eta Instagram-en.\nZozketa honetan parte hartzeak esan nahi du Gazte-txartelak lehiaketa eta zozketetan aplikatzen dituen baldintza orokorrak isilbidez onartzen direla.


Fas Zineklubak "Wajib" filma eskainiko du online - Nontzeberri\nHasiera/IKUS-ENTZUN/Fas Zineklubak “Wajib” filma eskainiko du online\nGaur, ekainak 2, 17:45ean, FAS Zineklubak Annemarie Jacir zuzendariaren Wajib filma programatu du sarean. Ekimenaren hasieran zuzeneko aurkezpen bat izango da youtube bidez, eta gero, beste esteka batean, filma ikusi ahalko da.\nAbu Sadhik 60 urte ditu, eta Nazarethen bizi da. Bere alaba ezkonduko da eta horretarako bere semea etorriko da Erromatik. Gonbidapenak banan banan banatzen semearen laguntza izango du. Egun horietan, biak elkarren aurrean izango dira eta beren harremana hauskor bilakatuko da. Mohammed Bakri eta Saleh Bakri aita-semeen interpretazio bikaina dago film horretan.\nAnnemarie Jacir Palestinako zuzendariaren laugarren film luzea da, eta beste askotan egin duen bezala, tonu dramatiko baten eta komiko baten artean oreka egokia aurkitu du, naturaltasunez, elkarrizketa atsegin eta dibertigarriak sortuz.\nPalestinako Oscars sarietarako izendatu zuten Atzerriko Film Onenaren sarirako.


Zenbat leku diren hemen - Bizkaiko Hitza\nZenbat leku diren hemen\nGutun Zuria letren nazioarteko jaialdia egingo dute Bilbon, hilaren 23tik 27ra bitarte. ‘Hemen. Non guztiak biltzen dituen tokia’ da aurtengo gaia. Azkuna zentroan egingo dituzte aurrez aurreko saioak. Iaz bertan behera utzitako zenbait solasaldi berreskuratu dituzte.\n2021, martxoak 19 Albisteak, Bizkaia, Kultura 45\nHemendik idazten dugu orain. /Non guztiak biltzen dituen hemendik./Nonahiko hemen guztietarik”; hala dio Koldo Izagirreren Hemendik idazten dugu poemak. Hemen eta orain egotea zer den izan zuen hizpide Izagirrek olerkian. Gutun Zuria letren nazioarteko jaialdiko antolatzaileen interesa piztu zuten Izagirreren lerro horiek, eta hemen posible guztien bueltan ondu dute aurtengo jaialdia. Aurrez aurre, Bilboko Azkuna zentroa izango dute hemen guztien bilgune; birtualki, beste hemen asko ezagutu ahal izango ditu publikoak.\nBeñat Sarasola jaialdiko aholkulariak azaldu duenez, testuinguruak bultzatuta heldu da gaitegia: “Hemen kontzeptua lotu dugu pandemiaren testuinguruan presentzialtasunak galdu duen indarrarekin, eta jaialdia bera presentzialki egitea ere aldarrikapen moduko bat da”. Datorren martitzenetik zapatura egingo dute jaialdia.\nHemen hitza askotariko ertzez eta hari muturrez beteta dagoela deritzo Sarasolak, eta zabaltasun horri heldu diote egitaraua erabakitzeko: “Hemen gaiak jaialdia kokatzen du, baina, era berean, irekia da beste azpigai asko jorratzeko: hizkuntzaren inguruko hausnarketak egongo dira, migrazioaren ingurukoak, poesiaren ingurukoak…”. Interpretazio askeari bide emanez, malgutasunez ondu dute egitaraua. Euskal sorkuntzaren eskaintzari dagokionez, erronka bati erantzun nahi izan dio Sarasolak: “Euskarazko sortzaileek lekua izan dezatela jaialdian, baina ez dadila izan aparteko leku bat; erabat barneratu nahi izan ditugu jaialdiaren programazioan, eta kanpotik heldutako beste egile batzuekin elkarrizketan jarri”. Miren Agur Meabe eta Olga Novo euskaraz eta galizieraz poesia idazteaz jardungo dira Txikitik idazteaz handi solasaldian. Monica Ojedak, Itxaro Bordak eta Yuri Herrerok hizkuntza aldaeren balio literarioa izango dute hizpide Hizkuntzak hizkuntzetan, panpina errusiar linguistikoak saioan.\nFinean, kontzeptu orokor baten partikulartasunez josi dute festibala: “Hemen kontzeptuaren dimentsio zabaletik abiatuta, forma zehatz bat hartu du hitzak saio bakoitzean”.\nGai eta sortzaile aniztasunaz gain, formatu berrietan bidea urratzeari ekin dio Gutun Zuriak. Rakel Esparza Azkuna zentroko programazio arduradunak lau bloketan banatu ditu jaialdiaren ekintzak: Azkuna zentroan bertan egingo dituzten aurrez aurreko ekintzak, online saioak, munduko beste txoko batzuetan prestatu dituzten solasaldiak, eta, azkenik, sarean tantaka emango dituzten bideo kapsulak. Formatu hibridoa garaira egokitu eta egitarau oparoa bermatzeko formula gisa irudikatzen du Esparzak: “Oso programa oparoa osatu dugu gaietan eta formatuetan; askotariko ahotsez beteta dator aurtengo Gutun Zuria”.\nBilbotik kanpo ere prestatu dituzte emanaldiak, estreinakoz. Marokotik, Kubatik eta Argentinatik egingo dituzte solasaldi batzuk. “Hitzaldi horietan jendea egongo da bertatik bertara entzuten, eta, horrez gain, hemendik ere ikusi ahal izango dira saioak birtualki”. Hemen guztiak lotzeko modu bat da tokia zabaltzea. Gainera, Gutun Zuria irratia ere egingo dute lehenengo aldiz. Jaialdian hizlari ariko direnak elkarrizketatuko ditu Idoia Jauregi kazetariak.\nUrtebete atzera hasi zen COVID-19aren pandemia, eta, hortaz, bete-betean harrapatu zuen 2020ko Gutun Zuria. Martxoaren bukaeran egitekoa zen jaialdia, eta dena prest zuten. Egindako lana aitortu eta iazko parte hartzaileei tokia egin nahian, liburu batean laburtu dute 2020ko jaialdian galdu zena: Saiakera hemen hasten da liburu kolektiboa da, askotariko egileen gogoeten bilduma bat. Saiakerak behar zuen izan 2020ko festibaleko ardatz, eta saiakeran aritu eta aditu diren horiek bete dituzte antologiako orriak. “Bakoitzari aukera eman diogu hausnarketa erosoen sentitzen den hizkuntzan idazteko”, azaldu du Esparzak. Ondorioz, adibidez, Ixiar Rozasek euskaraz josi du testua, eta Paul. B. Preciadok, berriz, gaztelaniaz. Egile bakoitzak errealitateari buruzko bere gogoeta propioa aurkezten du, belaunaldi, ideologia eta geografia ugariz hornitutako paisaia idatzia osatuz. Liburuaren aurkezpenak abiatuko du jaialdia, martitzenean, 18:00etan, Azkuna zentroko auditoriumean.\n+ Hausnarketak bideo itxuran


Otsailak 15: Michael Praetorius | Eduplaneta Musical\nPublicado el 15 febrero 2014 por biotzf\nMichael Praetorius Turingian jaio zan 1571eko otsailaren 15ean.\nKonpositore eta organista alemana izan zen.\nFamilia luterano zorrotz baten jaio zen, eta horrek eragin handia izan zuen bere musikan. Bere aita Martin Luteroren ikaslea izan zen.\nTorgau eta Francfort del Older-en egin zituen bere ikasketak.\nBere konposisiorik ezagunenetarikoa Dances from terpsichore da.


Arrateko dantzak - Auñamendi Eusko Entziklopedia\nEibarko Arrate auzoan, Arrateko Ama Birjinaren omenezko baselizaren inguruetan, irailaren 8ko festan egiten dira Arrateko dantzak. Herri gunetik aparte, zazpi kilometrora, eta itsas mailatik 532 metrora dago Arrate, eta bertako elizari buruzko agiri zaharrenak dio 1498an gutxienez eraikita zegoela. Arrateko Amaren jaia abenduaren 8an ospatzen zen, 1563an Pio IV. Aita Santuak festa irailera aldatzeko baimena eman zion arte. Ordutik, irailaren 8an ospatu da, eta Gipuzkoa eta Bizkaiako hainbat eskualdetatik ohitura handia izan da luzaroan Arrateko erromeriara hurbiltzeko.\nMusikari eta dantzarientzat festa kuttuna izan da XX. mendean Arratekoa. Bertan sortu zen 1927an Euskal Herriko Txistulari Elkartea eta, txistulariek bezala, trikitilariek ere beraien elkarteetako zaindaritzat hartu zuten Arrate. Irailaren 8ko prozesioan eta ondoko erromerian dantzak ohikoak izan dira luzaroan, eta horiek sendotzeko asmoaz, 2005. urtean, Arrateko dantzen errepertorioa osatu zuen Kezka dantza taldeak.\nEzpata-dantza eta trokeo-dantza dira Arrateko dantzen bilduma osatzen duten bi dantza sortak. Irailaren 8an, goizeko 11:00etan egin ohi den meza nagusian bertsolari, trikitilari eta txistularien parte hartzeaz gain, dantzariek sarrera egin ohi dute elizan, ezpata-dantza aldare aurreraino eramanez. Bertan, Arrateko ezpata-dantza dantzatzen dute dantzari bakarlariek eta, ezpatak altxatuz, berriz ere kanpora ateratzen da taldea. 12:00etan, meza nagusitik irteterakoan prozesioa antolatzen du Arrateko Kofradiak, baselizatik gurutzerantz abiatuz. Usartza txistulari taldearen doinura, ezpata-dantzariek parte hartzen dute Ama Birjinaren inguruan eta aurretik dantzatuz, eta ezpatekin zubiak eginez. Gurutzean, Eibarri begira otoitz egin eta Salbea kantatuta, elizarako itzulera bidea hartu ohi du segizioak. Baselizaren atarian, bigarren aldiz Arrateko ezpata-dantza eskaintzen diote dantzariek, eta horren ondoren Ama Birjinaren irudia elizara itzultzen da.\nProzesioa bukatuta, dantzariek beren emanaldi nagusia eskaini ohi dute zelaian. Ezpata-dantza osorik eta hiru trokeo-dantza dantzatzen dituzte: makil txikiena, makil handiena eta brokel-makilena. Berriz ere ezpata-dantza antolatuta, azken zubiak egin ondoren bukatzen da Arrateko dantzarien emanaldia. Tradiziozko dantza eta doinuak, berrikuntza koreografiko eta musikalekin osatuta ageri dira Arrateko dantzetan. Jose Migel Laskurain-ek eginak dira doinuen egokitzapen eta sorkuntzak. Genero bereizketarik gabeko dantzak dira Arratekoak, eta sexu desberdineko dantzariek ez jantzi ez dantzari dagokionez inolako ezaugarri bereizgarririk gabe parte hartzen dute bertan.\nDantza errepertorioa osatzeaz batera, Arrateko dantzarien kofradia sortu zen 2005. urtean. Arrateko dantzetan parte hartzen duten dantzariak kofradiako kide izatera pasatzen dira. Lehen urtean, 2005. urtean, 33 dantzarik parte hartu zuten ezpata-dantzan. 2013an 62 dantzari izan dira, eta Arrateko dantzariek kofradiak 100 kide baino gehiago ditu dagoeneko. Eibarko Kezka dantza taldeko dantzariez gain, urtero beste herrietako zenbait dantzari eta dantza-maisu gonbidatu ohi ditu kofradiak ezpata-dantzan parte hartzera eta bakarlari lanak betetzera.


Palestinaz ez, oraingoan Ander Lizarraldez eta Unai Mu�oaz - GARA\n«Bertsolariok ohituta gaude Euskal Herriko gatazkaz, Saharaz, Palestinaz, feminismoaz, sozialismoaz... hitz egitera», azaldu zuen Ander Lizarraldek, «eta zenbat lagun ditugun eurekin oso intimitate gutxi konpartitzen ditugunak», erantsi zuen Unai Muñoak. Bi bertsolari hauek behar hori sentitu zuten, barne desioak plazaratzekoa, «ongi edo gaizki sentiarazten gaituzten gai horiek, sarritan ihes egiten diegun beldur horiek, frustrazioak, amorruak, geure buruari barre egiteko nahiak», eta bi urteko lanketaren ondoren sortu da «Ez gara Palestinaz ari» ikuskizuna.\n«Mezutik abiatutako ikuskizuna da», azaldu zuen Muñoak, baina bertsotan hasi zena biribilduz joan dira, Imanol Kamio eta Aitor Atxega musikariekin batera. Umorea ere uztartu dute, «konturatu ginen hasieran dena mezu oso sakonak eta ilunak zirela eta esketx batzuk tartekatu ditugu». Poesia, antzerkia, kantua, bideoa... Nolabait definitzeko, «biluzte artistiko bat», finean. «Ekarpen bat egin nahi diogu plazari bertsoak, pianoak, akordeoiak eta gitarrak lagunduta. Gu bezala sentitu daitekeenaren ispilu izan nahi dugu. Hain ohituak gauden isildutako egiak aitortzeko ahalegina egitera gatoz, gezurrik gabe».\nLehenengo emanaldia larunbat honetan izango dute Andoaingo Basteron. Oiartzunen eta Larraulen ere eskainiko dute lana eta Bilbon eta Itziarren ere datak zehazteke dituztela jakinarazi zuten atzo.\nIkuskizuneko kartelean bertan laukote hau zertxobait gehiago ezagutzeko aurrerapena eskaintzen dute. Pankarta moduko bat eusten ageri dira laurak, baina oihalak «biluzi» egiten ditu, erradiografia bat eginez; «kontsignei heltzen badakigu, baina honetan, kontsignen atzetik geure burua den bezalaxe aurkitu eta erakutsi nahi dugu», esan zuen Lizarraldek. Bere hezur artean, esaterako, Xabier Leteren disko bat eta takoidun zapata bat ageri dira, «nire bizitzaren zati handi bat emakumeak `kamelatzen' pasa dudalako edo...».\nMuñoak, berriz, aitortu zuen emakumetan ere saiatu izan dela baina diskurtsoetan gehiago. «Kubako txapel iraultzaile bat jarri dut, beti izan naizelako hitz errazekoa eta oso diskurtso zalea. Eta koala bat, hartz jatorraren izaera horregatik, beti konkistatu nahia bestea ontasunetik eta irribarretik, besarkatzeko gogoa ematen duen hartz horietako bat izateko borondate hori». Kamio musikak bizi du, piano bat eta partiturak jarri ditu, eta Atxegak txapela eta zahatoa, «hauek ezagutu aurretik gaueko bizitza egiten nuelako», esan zuen.\nDiren bezala azaltzeko, «gizonkeriaz» hausnartuko dute esate baterako; «gizonkeriatik gizonera» deitu diote. «Gogor izan beharrak ahul egiten gaitu, eta ahul garela ez onartzeak bakartu eta emozionalki isolatzen gaitu. Sexualki lortzen dugun palmaresak mailakatzen gaitu».\nHaurtzaroaz ere arituko dira; egoaz, «umorez saiatu gara lotsaz gordea edukitzen dugun gure zati hau azaleratzen, ziur asko, emanaldi hau egitea eta gainera, guri buruzkoa izatea, egozentrismo ariketa bat izango da»; askatasun pertsonalaz; beldurrez, «biluzteak beldurraren aurrean jarri gaitu, badakigulako epaituak izan gaitezkeela».\nGertukoenen aurrean egina dute saio bat eta laguntza handia izan dutela esan zuten, baina biluzte honen aurretik oso urduri daudela aitortu zuten.\nII. Bertsomovieda lehiaketa abian da\nIazko arrakastak bultzatuta -ehun bideotik gora aurkeztu ziren-, Beasaingo Arrano Kultur elkarteak Bertsomovieda lehiaketa antolatu du bigarren aldiz. «Garai berrietara» egokitutako lehiaketa da, «ohiko bertsopaper lehiaketen zabalkunde eta parte hartze apalaz jakitun», azaldu zuten atzo. Sarean zintzilikatuko diren bideo euskarrian bertsoa bestelako adierazpide artistikoekin (musika, irudia, dantza...) uztartzeko aukera eskaintzen du lehiaketak. Gutxienez zazpi segundoko euskarazko bertso bat grabatu eta partekatu behar horretarako. Oinarri guztiak www.bertsomovieda.com atarian topa daitezke, baita iazko lanak ere. Bideoak otsailaren 1etik martxoaren 13ra bitartean aurkeztu ahal izango dira eta sari mardulak iragarri dituzte. Helduen mailan onenak 1.000 euro jasoko ditu eta epaimahaiaren ustez bertsorik onenak dituenak 250 eurokoa. 350 euroko beste aipamen sari bat ere izango da, hala erabakitzen badute. Gehienez ere DBHko 4. mailan daudenen lan onenak 400 euro jasoko ditu eta, aurten, bozkatzeko aukera ere izango denez, 500 euroko saria jasoko du ikusleen boto gehien jasotzen dituen bideoak. GARA\n«Garena erakutsi nahi dugu, gure bitartez galdera ikurrak zabalduz eta publikoak bere barne kezkekin konekta dezan. Gu bezala sentitu daitekeenaren ispilu izan nahi dugu», azaldu zuten.


Classe de Marie-Noëlle – Ecole Sainte Thérèse\nCatégorie : Classe de Marie-Noëlle\nSegipen pedagogikoaren segurtatzeko, padlet bat sortu dugu artekoen mailako ikasleendako. Hortan atzemaiten ahal dira dokumentuak irakurtzeko, inprimatzeko, kantu, olerki, esku joko, bideoak … Astero desafio ttipi batzu proposatzen ditugu eta padlet hortan agertzen dira. Afin d’assurer la continuité pédagogique, les familles ont accès à un padlet dans lequel sont classés les différents documents à lire, […]\nSegipen pedagogikoaren segurtatzeko, padlet bat sortu dugu ttipien mailako ikasleendako. Hortan atzemaiten ahal dira dokumentuak irakurtzeko, inprimatzeko, kantu, olerki, esku joko, bideoak … Astero desafio ttipi batzu proposatzen ditugu eta padlet hortan agertzen dira. Afin d’assurer la continuité pédagogique, les familles ont accès à un padlet dans lequel sont classés les différents documents à lire, […]\nHorra hemen Gorputzaren gaiari lotua den ipuin bat. Gelan irakurria ginuen ttipien mailako ikasleekin. « La promenade de Flaubert » albumatik itzuli dugu. Proposatzen dauzuet ipuina berriz entzutea eta gorputzaren hiztegia ikastea. Voici le premier album lu en classe autour du thème du corps. Il s’agit de l’album « La promenade de Flaubert » traduit et adapté en langue […]\n4 garren garai berezi huntan, gorputzaren gaia lantzea proposatzen dauzuet. Horra lehen ipuina hasi ginuena doi doi lehen astean. Ipuinaren bidez, gorputzaren eta animaleen hiztegia ikas dezakezue. Gelan, eginen ginuen bezala, ikasleek ipuinaren entzuteko parada ukanen dute aldi bat baino gehiagotan. Au cours de cette période très spéciale, je vous propose de travailler le thème […]\nNeguaren gaia landu dugu eta horri lotua « Eskuzorroa » ipuina, artekoen mailako ikasleekin ikasi dugu. Nous avons travaillé autour du thème de l’hiver et en lien avec le thème, nous avons étudié et appris à raconter l’histoire de « La moufle » adaptée et traduite en basque. Esku lanetan, ipuina irudikatu dugu, teknika eta materiala desberdinak erabiliz. Horra […]\nSAGARROI TTIPIAREN EGUBERRI\n« Le noël du hérisson » albumatik abiatuz, « Sagarroi ttipiaren eguberri » ipuina landu dugu gelan. Testua euskaraz moldatu eta, keinuen bidez gogoz ikasi dugu eta artekoen mailako ikasleekin kondatu eta grabatu dugu. Artekoen mailako ikasleek ipuina kondatzen dizute albumaren irudiekin. Nous avons travaillé sur l’album « Le noël du hérisson » que nous avons adapté en langue basque « Sagarroi […]\nEGUBERRI ON / JOYEUX NOËL\nAbenduan nolaz ez aipatu Eguberri. Hara egin ditugun aktibitate batzu Eguberri gaiaren inguruan … Au mois de décembre comment ne pas aborder la fête de Noël ! Voici quelques activités réalisées autour de Noël. Ikasi ditugun olerkiak / Nos comptines de Noël Eguberriko oparitxoak Eguberriko bixkotxak eskolan egin ditugu familieri oparitzeko. Bixkotxak erre ondotik plaztikazko […]\nMaquillage et goûter de Noël pour les élèves de MS et PS\nAbenduaren 20 an ostiralarekin, buraso batzuen laguntzarekin maquillatze eta tatouage tailerrak proposatu dizkiegu ttipi eta artekoen mailako ikasleei. Aintzineko urtean bezala, plazer haundi batekin parte hartu dute eta denek momentu goxo bat pasatu dugu. Ondotik arratsaldeko askari on bat partekatu dugu ! Milesker matahamiak egin dituzten guzieri ! Eguberri on deneri ! Le vendredi 20 […]\n« Hartxoa baratzean gaindi » albuma landu dugu eta Artigal moduan, ipuina ikasi dugu. Ondotik, artekoen mailako ikasleek kondaturik, ipuina grabatu dugu. 2 aldiz grabatu dugu. Lehen aldian talde batek kondaturik eta bestean, bigarren taldea. Ikasleen izenak filmaren bukaeran agertzen dira. En lien avec notre sortie au verger et le thème des fruits d’automne, nous avons travaillé […]\nKantu mimatu bat ikasi dugu eta egun guziz kantatzen dugu lasaitzeko eta isiltasunaren ukaiteko. Nous avons appris une comptine mimée adaptée de « Mains en l’air« que nous chantons très régulièrement notamment lors des moments de retour au calme.


EBBren komunikatua, Schumanen Adierazpenaren 70. urteurrena dela eta\nXX. mendearen lehen erdia izugarri nahasi eta dramatikoa izan zen Europan, milioika heriotza eragin zituen pandemiak utzitako ondorioekin, New York-eko ‘crash‘ ekonomikoak ekarri zuen krisialdiarekin eta, azkenik, Europako hiritarrak elkarren aurka borrokatzera eraman zituzten eta gure kontinentearen eremu handiak suntsitu zituzten bi Mundu Gerrekin. Testuinguru lazgarri hartan, eta une hartako egoera politiko, ekonomiko eta sozial penagarriak guztiz traumatizatuta utzi zuen Europa baten aurrean, Robert Schuman Frantziako Kanpo Gaietarako Ministroak adierazpen bat irakurri zuen 1950eko maiatzaren 9an. Adierazpen horrek ordutik bere izena darama, eta ez zuen soilik Ikatzaren eta Altzairuaren Europako Komunitate bat sortzea proposatzen, baizik eta baita Europa batua eratzea ere, lankidetzan eta elkartasunean oinarritua, mundu osoko bakea berrezartzen laguntzeko balioko zuena. Diskurtso politiko hura gaur egun ezagutzen dugun Europaren sorreraren jatorritzat hartu zen, eta, horregatik, Europako Kontseiluak, 1985eko Milango Goi Bileran, maiatzaren 9a Europaren Eguna izendatzea erabaki zuen\n09 Maiatza | EBB\nEgunotan, XXI. mendea nahiko aurreratuta dagoela, inola ere aurreikusterik ez genuen salbuespen egoeran aurkitzen gara Covid-19ak mundu osoan eragin duen pandemiaren ondorioz. Pandemiaren ondorioak bereziki gogorrak izaten ari dira planetako toki batzuetan, hauen artean Europan. Europaren erantzuna, orain arte, nahiko etsigarria izan da, mugak itxi egin baitira, estatu kideen barruan atzera egin baita eta autoritarismoa izan baita erantzun politiko nagusia. Horren ondorioz, herritarren eskubideak eta askatasunak asko murriztu dira, eta barne-elkartasuna ez da nahikoa, batez ere izurrite honek gehien kolpatzen dituen Hegoaldeko herrialdeekin.\nAzken zazpi hamarkadetan, Europak aurrera egin du eraikuntza-prozesu luzean, eta, ikuspegi historikotik, erakutsi du erresilientzia duela aurre egin behar izan dien askotariko krisien aurrean. Baina, aldi berean, ageri-agerian utzi ditu bere gabeziak eta ahuleziak, hauen adierazpen nagusiak direlarik borondaterik ez dagoela benetako europar ‘demosa’ eraikitzeko eta, estatu kideak ez daudela prest beren subiranotasunaren parte bat Batasunaren erakundeei lagatzeko.\nCovid-19ak eragin duen krisiak ondorio latzak sortu ditu senideak galdu dituzten familientzat den tragediagatik eta ekarriko dizkigun ondorio ekonomiko eta sozial larriengatik; baina, aldi berean, aukera era bada Europak erabakimenez heldu diezaion XXI. mendeko erronka global handiek eskatzen dizkion eraldaketa handiak abian jartzeari. AEBen eta Txinaren artean polarizatutako mundu bat datorkigu, nagusitasun globala eskuratzeko borrokan bi aldeetatik tentsioak areagotuz doazena. Mundu horretan, Europa da ingurumena errespetatzen duen, justizia soziala defendatzen duen eta, batez ere, gizatiarragoa den beste garapen-eredu bat eskaini ahal izateko itxaropen bakarra. Baina horrek, lehenik eta behin, Europaren integrazio-proiektuan jauzi kualitatibo bat ematea eskatzen du, Europaren etorkizunari buruz egingo den hurrengo Konferentzian aurkeztuko den aukeratik eta bultzada eta determinazio politikotik abiatuta. Eta, ondoren, maila anitzeko benetako gobernantza-eredu bat diseinatzea eskatuko digu, funtzioak eta eskumenak argi eta garbi definituko dituena, eta, bertan, Estatuez, Estaturik gabeko nazioez, eskualdeetako gobernuez eta tokiko agintariez gain, Europa berria behetik gora eta gure gizartearekiko konplizitate handiagoarekin eraikitzera eramango gaituena.\n125 urte luze hauetan egin duen ibilbidean, EAJ-PNVk ondo baino hobeto erakutsi du bokazio europazalea duela, Europaren sorreratik erreferentziazko erakunde eta mugimendu guztietan parte hartu duelako. Gauzak horrela, Schumanen Adierazpenaren 70. urteurrena efemeride egokia da Europarekin hitzemanda gauden konpromisoa eta Europa proiektuarekiko atxikimendua berresteko. Europa berritua, politikoki batua, eginkizun protagonikoa izanik elkarren artean konektatuta dagoen eta elkarrengandik menpeko den mundu honetan, zeinak, gauza guztien gainetik, nazioarte mailako lankidetza erreklamatzen duen. Europa demokratikoa, bere fundatzaileek sorreratik ezarri zituzten printzipio berberetan oinarritua, jatorrizko herrien borondatea errespetatuko duena.


Europako mugak blindatu egiten dira hegazti-gripea ez sartzeko | Consumer\nEuropako mugak blindatu egiten dira hegazti-gripea ez sartzeko\nGehien kezkatzen duena da gaixotasunaren birusak gizakien artean transmititu behar dela.\nEuropa bere mugak blindatzen hasi da, hegazti-gripea sartzea eragozteko. Alemaniak, Belgikak eta Herbehereek neurri osagarriak hartu dituzte infekzioak Asiatik kontinente zaharrera salto egiten duenean prest egoteko. EBko osasun-agintariak gehien kezkatzen dituena da eritasuna eragiten duen birusak gizakien artean kutsatzen duela.\nHilaren hasieran aktibatu zen alerta, Errusiak eta Kazakhstanek gaixotasunaren lehen agerraldiak aurkitu zituztenean. Orain, kontinentea iparretik hegora zeharkatzen duten hegazti migratzaileetan dago mehatxua, urteko erromesaldia hastear baitaude.\nEuropako Batzordeak, ordea, uste du oilaskoaren gripea kontinentean sartzeko arriskua “ahula” dela. Hala ere, Europar Batasuneko albaitari-arduradunek Herbehereek hartutako prebentzio-neurriak aztertu nahi dituzte. Izan ere, joan den astelehenetik aurrera, hegazti migratzaileak kutsatu ez daitezen, bertako hegaztiak teilatupean eta gaixotasun orotatik babestuta egon behar dute.\nHerbehereetako Osasun Sailak herritarrei gomendatu die ez dezatela ekarri beste herrialde batzuetako esnerik, arrautzarik edo gaztarik, eta ez dezatela animaliekin inolako harremanik izan.\nAlemaniak eta Belgikak ere osasun-krisi baten aurrean babestea erabaki dute. Izan ere, 2003an, milioika hegazti hil ziren, infekzio-agerraldi baten ondorioz.\nGermaniarrek irailaren 15a baino lehen debekatu nahi dute aire zabaleko hegaztien hazkuntza; Belgikan, berriz, datozen asteetan, granja guztiak aztertuko dituzte, eta hegazti migratzaileetan, arriskuen ebaluazio zehatza egiteko.\nHegazti migratzaileek izan dezaketen arriskuaren aurrean, Bruselak nabarmendu du Australian eta Zeelanda Berrian ez dela agerraldirik izan azken urteetan, nahiz eta Asiako hego-ekialdeko eremu kaltetuenetatik datozen txoriak iristen diren.\nEuropako herrialde gehienek H5N1 birusaren mutazio baten aurrean esku hartzeko planak dituzte. Mutazio hori, oraingoz, oilaskotik pertsonengana pasa daiteke, baina ez pertsonatik pertsonara. Estatu batzuk hasi dira sendagaiak hornitzen, besteak beste, Espainia.\nBirusa “oso malgua” da eta “aukera izanez gero” gizakien artean transmititzeko gai den organismo bihurtuko da. Hala adierazi zuen Juan Ortín Bioteknologia Zentro Nazionaleko (CNB) ikertzaileak. Hark esan zuen hegaztien gripearen birusa gizakien artean kutsa daitekeen beste birus batera alda daitekeela; izan ere, “oso malgua da genetikoki, eta egokitzeko aukera badu, aldatu egingo du”.\nHori dela eta, ikertzaileak gomendatu zuen prebentzio-neurriak muturreraino eramatea eta gizakiak gripea duten hegaztiekin kontakturik ez izatea. Ortínek, gaur egun, birusaren erreplikazio-prozesuan esku hartzen duten proteinen ekintza-mekanismoa eta egitura aztertzen ditu, eta esan zuen oraingoz ez dakitela giza organismo baten patogenotasunaren larritasuna, gertatzen diren mutazio-kopuruaren araberakoa baita.\nGaur egun, hegaztien gripea kutsatuta dagoen hegazti batekin kontaktuan egoteagatik kutsatzen zaie gizakiei. Hala ere, ikertzaileek diotenez, ez da baztertzen denbora-tarte jakin batean airez ere transmititu ahal izatea.\nMunduko Osasun Erakundeak (OME) atzo jakinarazi zuen Roche botikariak hiru milioi tratamendu eman zizkiola, eta, horien bidez, giza gripearen pandemia baten lehen faseari aurre egin ahal izango litzaioke, hegazti-gripearen birusa mutatu ondoren.\nOseltamivir birusaren kontrako botiken loteak (Tamiflu). Botika horiek egunean bi kapsula dituzte bost egunez, eta gripe-agerraldirik antzemanez gero, ahalik eta azkarren bidaliko dira behar diren lekuetara.\n2003an oilaskoaren gripea agertu zenetik, 112 pertsona infektatu ditu andui horrek, eta horietatik 57 lau herrialdetan hil dira (Vietnam, Thailandia, Kanbodia eta Indonesia).\nbegiztatu fronteras-eu gripe-eu


Hirigintza -> Edukiontzi marroia edo 5. edukiontzia_Izen-emate berriak, txartel edota poltsa konpostagarriak ematea\nEdukiontzi marroia edo 5. edukiontzia_Izen-emate berriak, txartel edota poltsa konpostagarriak ematea\nEdukiontzi marroia edo 5. edukiontzia "pertsonalizaturiko" edukiontzia da, hondakin begetalak botatzeko (gordinik edo kozinaturik). Pertsonalizatua dagoenez, edukiontzia zabaltzeko txartel bat behar da. Hori dela eta, hondakin mota hori bereiztearen ardura bere gain hartzen duten pertsonek boluntarioki emango dute izena eta hurrengoak dakartzan kita eskatuko dute: edukiontzia irekitzeko txartela, poltsa konpostagarriak, aireztaturiko kuboa eta Birziklatze gida.\nInteresa duen edonork eska dezake, bere hondakinen artean mota hau banatzeko eta dagokion edukiontzi organikoan uzteko ardura hartzen badu.\nHonako hauek bereiz daitezke:\n2.Produktore handiak: Fruitadendak, loredendak, jatetxeak...\na- Etxebizitzak: datuak gorde datu-basean eta kita entregatu: txartel pertsonalizatua, kubo aireztatua 10l, 150 poltsa konpostagarri 10l (3 pakete) eta Birziklatze gida.\nb- Produktore handiak: datuak gorde datu-basean eta kita entregatu: txartel pertsonalizatua, 20 litroko kubo itxia, 200 poltsa konpostagarri 20l (10 pakete) eta Birziklatze gida.\n2.- Txartel berriak ematea (galdu diren kasuetan kabarrik, txartel bakarra emango da etxebizitzako). Datu-basean apuntatu. 3.- Poltsak ematea: 150 etxebizitzen kasuan (3 pakete) eta 200 produktore handien kasuan (10 pakete)\nEgun, doakoa da txartel eta poltsen banaketa eskatzaileentzat.\nGorde beti datu basean\nHondakinak eramaten ditugun BFAko Konpostegi plantako hondakin onargarrien araudia


Zereginak kudeatzeko softwarea zerbitzu gisa\nZereginen kudeaketa erraza da HiTask-ekin\nAsteazkena, ekaina 30, 2010 Asteazkena, ekaina 30, 2010 Douglas Karr\nAzken bi aste hauetan, ahaleginak egiten jarraitu dut. Gutxienez dozena bat proiektu ditut, gutxienez 5 enpresa bazkide, lanaldi osoko langilea eta lanaldi partzialeko 2 baliabide. Saltzen jarraitu eta saldu ditudan proiektuak betetzen jarraitu nahi dut. Une deseroso horretan gaude, lanaldi osoko beste langile batentzako nahikoa negozio baditugu ... baina oraindik ez dugu baliabide hori (bi aste barru hasiko da!).\nAntolatzeko, erosi nuen Things duela pare bat hilabete. Zereginak kudeatzeko aplikazio oso erraza zen Mac-ekin, nire egutegiarekin bat egiten zuena. Software harrigarria da eta benetan lagundu ninduen atzerapen bat sortzen eta nire lana lehenesten jarraitzen.\nArazoa, baina, ona da my lana. Nire zeregin asko lankidetzan aritzen dira eta taldeko kide anitzek proiektu bakarrean hainbat zeregin betetzeko eskatzen dute. Ez nuen proiektuak kudeatzeko softwarerik behar - hori gehiegizkoa izango zen. Aplikazio sinple bat besterik ez nuen behar, non zereginak egin zitezkeen, zeregin guztien jarraipena egiteko eta amaitutako lanak artxibatzeko.\nPixka bat behar izan zen, baina Software irtenbide ezin hobea aurkitu nuen Zerbitzu gisa, HiTask.\nHiTask zereginak lehentasunaren, dataren, proiektuaren edo jabearen arabera sailkatzeko, ikusteko aukera ematen dit. Zeregin bakoitza etiketatu eta zereginen zerrenda berehala iragazi dezaket. Onena dena, negozio kontuak hilean 15 $ besterik ez du eta markako azpidomeinu bat, zure logotipoa, 24 orduko laguntza eta zure zereginak eta proiektuak partekatzeko gaitasuna erabiltzeko aukera ematen dizu.\nHiTaskerako nire desio bakarra? Droid aplikazio bat (iPhone aplikazio bat dute dagoeneko). Hilean 15 $ ordainduta, ordea, sistema baten demontre da!\nTags: iragarkien motorrakonferentzia sareaemandelivraposta elektronikoko estrategiakbiltzarra aurkituMySpaceTxosten Sozialazoominfo datu zerbitzuak\nZer da Infografia?\nUztailean 1, 2010 at 4: 25 AM\nJarraitu ditudan aholkulari fidagarri guztiek gauza bera oihukatu dute ... ”Ez gastatu dirua linean zure merkataritza elektronikoko lanetan berehala erabiliko duzunaren% 100 ziur ez zauden ezer lortzeko.\nBerriro ere, eskertzekoa dela eta, Doug. Izena eman berri dut! 😛\n15ko uztailaren 2010an, 1: 42an\nWeb diseinu ederra HiTask-en. Duela gutxi nire zereginak / proiektuak kudeatzeko tresnak berriro ebaluatu eta kalkulu orri batetik (proiektuetarako) + RememberTheMilk (zereginetarako) ManyMoon-era aldatu nintzen (http://www.manymoon.com).\nManyMoon funtsean doakoa da (mugagabeko proiektuak) eta Google Apps-ekin integratzen da kutxatik kanpora. Zorionez, bide onetik jarraituko nau.\nInterfazeak bide luzea egin duen arren, RTM tekla faltan botatzen ditut eta txostenak behar ditut, baina Greasemonkey script-ak idatzi ditzakedan gauzak dira. 😛\nApirila 16, 2012 at 9: 23 AM\nHiTask-ekin hasi nintzen eta haiek pixkanaka Comindware-ren zereginak kudeatzeko sistemara joan nintzen. Hau askoz hobeto antolatuta dago eta are denbora gehiago aurrezten zaizu taldean lan egin dezakezu eta beste taldekideek nola funtzionatzen duten eta epeak nola betetzen dituzten ikusi ahal izango duzu. Gainera, dokumentuak sistemara erants ditzakezu eta Outlook-ekin lan egin.


Ekimena 3. Zaintzaileei laguntzeko estrategia bat abian jarri - Gobernu Programa. Legealdia: 2016 – 2020\nKonpromisoa 136. Zaintzaileak babestu\nEkimena 3. Zaintzaileei laguntzeko estrategia bat abian jarri\nEuskal Autonomia Erkidegoan koronabirusak hildako pertsonen senideei laguntzeko 'Doluari arreta' programa. (303.000.- €) (2020/05/12)\n2020/05/28 Viceconsejera de Políticas Sociales\nSesosgi-SL - Gipuzkoako gizarte- eta osasun-zerbitzuak enpresari dirulaguntza, mendeko adinekoen zaintza-ekipoen egoera biopsikosoziala monitorizatuko duen app bat sortzeko. Zenbatekoa: 25.000€ (2019-07-16)\nGobernu Kontseiluak onartu egin du Sesosgi-SL - Gipuzkoako gizarte- eta osasun-zerbitzuak enpresari dirulaguntza ematea, mendeko adinekoen zaintza-ekipoen egoera biopsikosoziala monitorizatuko duen app bat sortzeko (Gobernu Bilera 2019-07-16)\n2019/08/07 Viceconsejera de Políticas Sociales\nAGE CAFÉ lehen topaketa, AGENDA Nagusiren esparruan, Getxo ko Romo Kultur Etxean. Topaketa Pertsona Nagusientzako Gobernantzarako Euskal Estrategiaren (2019-2022) barruan sartzen da. AGENDA Nagusi abiarazteko proiektu pilotuak amaieran, zaintzaile ez-profesionalei laguntza emateko euskal estrategia sortzea du xede. Helburua da, herritarrei zuzendutako hiru topaketaren bidez eta pertsona eta lanbide-erakunde batzuekin eta gaian aditu direnekin eginiko zenbait fororen bidez orientazioa eta edukia ematea Zaintzaile Ez Profesionalei Laguntza emateko Euskal Estrategiari (2020-2024). Estrategia, zehazki, aurreikusitako topaketetako ondorioetatik abiatuta prestatuko da. 2019/06/03\nFamiliartekoak zaintzen dituzten 400 pertsona inguruk parte hartuko du beraiei laguntza ematea helburu duen “OKetxean” proiektu pilotu honetan. 2019/02/22\n2019.03.26: PRODOME proiektuan parte hartzea. PRODOME, PROfessionalising DOMestic housekeepers in Europe proiektua da (Europan etxeko enplegatuen profesionalizazioa), SSI taldeak antolatuta.\n2019an Euskadiko pertsona zaintza ileei buruzko azterlana egingo da, laguntza-estrategia zehazteko\nZaintzaileak Babesteko Euskal Estrategia 2019. urterako onartuko dela aurreikusten da. Aurrez, 2018an, adineko pertsonekin kogobernantzarako bideratu den AGENDA NAGUSIA estrategiaren testuinguruan pilotaje bat egitea aurreikusten da (maiatzan amaitu zen estrategiaren idazketa). Proba horien xedea da adinekoek beren ideiekin ekarpenak egitea, zaintzei buruzko estrategia hori zehazteari begira.\n2018/06/25 Viceconsejera de Políticas Sociales


Agur Victoria's Secret, kaixo aniztasuna — Gaztezulo\nAgur Victoria's Secret, kaixo aniztasuna\nAgur Victoria's Secret, kaixo aniztasuna Azpiko arroparen marka ezagunena krisian sartu da; dagoeneko bere formulak ez du saltzen. Aldiz, garai berriak ulertzeko gai izan diren beste marka batzuk jaio dira... https://www.gaztezulo.eus/albisteak/agur-victorias-secret-kaixo-aniztasuna https://www.gaztezulo.eus/albisteak/agur-victorias-secret-kaixo-aniztasuna/@@download/image/elle-rihanna-savagexfenty-gettyimages-1032416234-e1567503967805.jpg\nAzpiko arroparen marka ezagunena krisian sartu da; dagoeneko bere formulak ez du saltzen. Aldiz, garai berriak ulertzeko gai izan diren beste marka batzuk jaio dira...\nEmakumeek dagoeneko ez dute azpiko arroparik erosten soilik gizonen gustukoak izateko. Erosotasuna, gorputz aniztasuna eta askatasuna nahi dituzte, duten gorputza dutela ere ispilura begiratzean beren burua benetan maitatzea, eta ez ezinezkoak diren kanonetan sartzeko gorputzekin borrokatzea.\nAldaketa hori baina ez du ulertu Victoria's Secret azpiko arropen markarik ezagunenetakoak; horregatik, bere azken desfilea sekulako porrota izan da, bai audientzia datuen aldetik zein salmentetatik. Ez dira gai izan garai berriak ulertzeko, eta emakume eredu bakar eta ezinezkoa "saltzen" jarraitzeko apustua ez zaie ondo atera. Hala, aurten ez da desfilerik izango; emakumeen errealitatetik horren urrun dauden aingeru horiek hegalak galdu dituzte betirako. Desfileak 20.000 dolarreko kostua zuen, eta markak azken urteetan jasan dituen etengabeko galerak kontuan hartuta, ez da harritzekoa bertan behera utzi izana.\nVictoria's Secret markaren modelo hegemonikoak.\nSavagexFenty markak proposatutako batzuk.\nBaina azaroak izan du azpiko arroparen desfilea, eta Victoria's Secret markak orain arte proposatzen zuenaren oso bestelakoa izan da. Hain zuzen, Rihanna abeslariak sortutako SavagexFenty marka berriak guztiz ezberdina den ikuskizuna eskaini du; kolore, forma, adin eta baldintza guztietako emakumeen desfile koloretsua egin du, aniztasuna ozen aldarrikatuz. Besteak beste, lehen aldiz ikusi ditugu haurdun dauden emakumeak desfilatzen. Horrekin batera izan dira transexualak, gaitasun anitzekoak, lesbianak, etnia guztietakoak... Eta bai, guztiek izan dute "sexy" agertzeko aukera, baina ez gizonak lizuntzeko, bakoitzak bere gorputza eta sexualitatea maite dutela aldarrikatzeko baizik.


Nazioarteko behatzaile Moduan - Ezker Anitza IU\nEzker Anitza-IUko hiru kide Marrakechera bidaiatu zuten aurreko urtarrilaren 16an, El Oualiko ikasleen epaiketara, nazioarteko behatzaile lana egitera. Modu arbitrario eta injustu batean atxilotutako ikasle hauek bi urte daramate kartzelan epaiketa baten zai, joand en asteartean, epaiketa 14.aldiz suspenditu zelarik.\nGazte hauen atxiloketa, 2016.urteko urtarrilean hasitako protesten testuinguruan\nkokatzen da. 2015ko abenduan, Saharako gazte bat arma zuriaz erasotua izan zen egoera oso larrian gertau zelarik. Erasoaren errudunak zigorrik jaso ez zutenez, gaztea saharauitarrek, justizia aldarrikatzeko eta Marokoko gobernuak bultatzen duen arrazismoa eta diskriminazioa salatzeko mobilizazio baketsua hasi zuten.\nUnibertsitateko kanpusean garatutako protesta hauek, ikasle marokiar batzuekiko konfrontazioan amaitu zuten, geroago, ikaslea ez zela frogatu zen gazte marokiar baten heriotza eman zelarik. Orain arte, ezin izan da frogatu nola izan ziren gazte marokiarra heriotzera eraman zuten gertakariak.\nHurrengo asteetan zehar, hainbat atxiloketa eman ziren, momentura arte, ikasle saharauiarren aurkako froga bakarrak, torturapean sinatutako aitormen faltsuak dira. Tratu txarrak frogatzeko ikasleek behin eta berriro eskatutako mediku azterketa ukatu egin diete, atentzio sanitarioa ere ukatu diete, torturak jasateaz gain, 4 gose greba egin dituzten arren. Gose grebak, kartzelan zeuden bitartean euren unibertstate ikasketak jarraitu ahal izateko eta kartzelan zeuden bitartean bisita erregimen justu bat izan ahal izateko egin zituzten.\nKartzela zigorrak 3 eta 10 urte bitartekoak dira, euren aktibismo politikoaren inplikazio graduaren arabera. Hala ere, nahiz eta familiek behin eta berriro galdetu duten, ofizialki ez dute jaso kartzela zigorren gradu ezberdinak argitzen dituzten azalpen edo argumenturik.\nIkasleek adierazi duten moduan, galdeketa polizialak euren aktibismo politikoaren inguruan izan ziren eta ez balizko erahilketaren inguruan, gaztearen erahilketaren berri tribunalean bertan izan zutelarik.\nTestuinguru honetan, Ezker Anitza-IU alderdi politikoak, Saharako herriarekiko bere elkartasuna eta babesa adierazi du, berriz ere, Marokoko gobernuak Mendebaldeko Sahararen aurka mantentzen duen okupazioa salatuz.\nEl Oualiko epaiketaren kasuan, honen jarraipena egiten jarraituko da, prozesu politiko jonen irregulartasunak eta giza eskubideen urraketa salatzeko.\nsahara saharaui marruecos Mendebaldeko Sahara Obser\t2018-01-20


Urola ibai ondoan lanean ari zirela ikusi zuten emakumea hilotz langile batzuek, urtarrilaren 4an. 32 urteko emakume donostiar bat da hildakoa eta, antza, urtarrilaren 1etik zegoen desagertuta. Hainbat hedabidek jakinarazi dutenez, indarkeria zantzuak ditu gorpuak. Dena den, oraindik ez dute argitara eman gertaturikoa.\n2021. urtea hasi bezain pronto jakinarazi zuten haren bikotekideak Arrasateko (Gipuzkoa) emakume bat erail zuela. Kanaria Handiko Galdar herrian izan zen hilketa.


Patxitrapero: Einsteinek arrazoi\nDuela gutxi, nere arrebarekin alkartu nintzen ospitalean. X Izpien itxarongelan. Ondo egoten dira itxarongelak, hitzaspertu lasai bat egiteko. Errepaso bat eman genion familiari, osasunari, lanari... Eta horrela tontamente, txikikeri batetaz hitzegiten bukatu genuen...\nBah, ezertaz ez... Unibertsoaz.\nKontuak atera nere arrebaren eta bion arteko alkarrizketak, ze abaniko zabal bihurtu leizken.\nHalako batean, nere arrebak zera aipatu zuen: behin, irakasle zanean, bideo bat jarri ziela bere ikasleei unibertsoa ondo azaltzeko. Arizonako herri txiki bateko parke bateko banku batetan zegoen bikote baten airetiko argazki batetatik hasi, eta goruntz junez, argazkiz argazki, gizakiaren tamainua unibertsoarekiko zein zan, primeran erakusten omen zuen dokumental hark.\nEta pentsati geratu zan momentu batez nere arreba... Hau esanaz batera:\n- Ze gauza hutsa geran.\nOrduan ni, zutik jarri, eta nere 93 kiloak (95 erropa eta guzti) ipini nituen nere arrebaren magalean. Bere gainean eseri nintzen, honi besarkatuta.\n- Arrazoi Arantxa. Ze gauza hutsa geran.\nGauza hutsa gauza hutsa, baina buruan zartako bat eman zidan, lehenbailehen bere gainetik kentzeko.\nNewtonek arrazoi, dana erlatiboa dala bota zuenean.\n. Patxi en 12:01 da tarde


Jantoki bat baino asko gehiago\nJantokiko zerbitzuari buruz pentsatzen dugunean, ikasleek eguerdian bazkaltzen duten gune batean pentsatzen dugu. Baina eguerdiko zerbitzua hori baino askoz gehiago izan daiteke.\nHezkuntza aurrera doa. Ikastetxe eta ikastola asko ari dira lanean familiei eskaintzen dieten balio erantsia handitzeko. Plan pedagogiko berritzaileak, haur eta nerabeen beharretara egokitutako instalazioak, teknologia klaseetan aplikatuz eta beste hamaika bide landuta. Baina bilakaera hori ez da ikasgelan bakarrik gertatzen, eskaintzen diren zerbitzuetan ere berritzen da. Ikasleek gero eta denbora gehiago pasatzen dute hezkuntza zentroetan; ordu lektiboak, eskolaz kanpoko klaseak, jantokia... Eta zerbitzu horiek modernizatu egin behar dira, ikastetxearen filosofiarekin eta errealitatearekin bat egin behar baitute.\nAbusu Ikastola, The English School, Zubimusu Ikastola, Andramari Ikastola eta Jesuitak Ikastetxea aitzindariak dira eguerdia berrikuntza pedagogikoko prozesuetan integratzen. Familiei zeharkako hezkuntza-programa bat eskaintzearen aldeko apustua egin duten ikatetxe eta ikastolak, irakaskuntzatik hasi eta eskaintzen dituzten zerbitzu eta jardueretaraino aplikatuz euren metodologia. Horrek balio erantsi handia ematen baitio haur eta nerabeen hezkuntza eta garapenari.\nMahi-Mahi ikastetxe eta ikastolen bidlagun da eguerdiko zerbitzuaren berrikuntza-prozesuan, plan pedagogikora eta hezkuntza zentroaren beharretara egokituz eguerdiko zerbitzua. Espazio eroso eta pedagogikoagoak dituzten jantokiak sortzen ditugu, ikasleen autonomia sustatzen duten dinamikak txertatu, gizarte-balioak lantzen dituen patio-planak diseinatu, zerbitzu-taldeen prestakuntza eskaini eta askoz gehiago. Eguerdiko zerbitzua modu goxo eta osasungarrian jateko, jolasteko, ikasteko eta dibertitzeko une eta leku bihurtuz. Haurren beharrak eta nahiak asetzen dituen zerbitzua eskainiz horrela ikastetxe eta ikastoletan, familien eskari eta beharrak asetzen dituena.\nEta nolakoa da zure ikastetxeko jantokia?


'My Way' kooperatibak, 'Zuk zeuk' lehiaketaren finala antolatu du - SPRI\n‘My Way’ kooperatibak, ‘Zuk zeuk’ lehiaketaren finala antolatu du\nFeel My Way Kooperatibako gazte ekintzaileek antolatu dute Aldundia eta beste 11 eragileren babesarekin, eta 30.000 euro banatuko dira saritan.\nBi hilabeteetan zehar Garapen Jasangarrirakorako Helburuak landu dituzte Euskal Herriko 900 gaztek eta, orain, hauetatik 300ek final handia jokatuko dute.\nGehitu duenez, helburu asko lortu dituzte ekimen honekin. Alde batetik, iraunkortasunari loturiko gaiei buruz pentsarazteko balio izan du esperientziak, eta baita egunerokotasunean dauden mugak egon arren, taldean aisialdiaz gozatzeko plan eta ekintzak egin daitezkeela erakusteko ere. Eta bestetik, bidaien finantziazioari begira, beti egin izan ohi diren errifa, bonboi eta jertseen salmenta aurten zaildu egin denez, kezka bat den finantziazioaren gaiari alternatiba bat aurkezteko lehenengo pausua eman da.\n“Ekintzailetasunaz ari garenean, burura datozkigunak Google edo Facebook, nagusien kontuak, teknologia berritzaileenak… dira. Gazteentzat imajinaezina da proiektu ekintzaile bat haien baitan garatzea, nahiz eta, ikastetxeetan geroz eta gehiago lantzen ari den gaia den ekintzailetasunarena. Dena dela, Feel My Way Kooperatiba hau apurtzen hasi da. Hasi ziren unetik ez zuten teknologia berrienaren aurkikuntza egin, ezta Sillicon Valley-ko startup handiena sortu, baina bai Euskal Herrian aldaketa bat eragiten hasi gazteak izan arren”, azaldu du kooperatibaren ordezkariak. Zehaztu duenez, Feel My Way 18 urteko gazte batzuek sortu zuten, helburua gazteak ondo pasatzen eta ziren bezalakoak izateko libre sentitzen ziren bitartean, gauza berriak deskubritu eta esperimentatzea zelarik.\nSortu zirenetik, eragile honek sei urte daramatza, Euskal Herriko Feel My Way Kooperatibako Euskal Herriko gazte ekintzaileek Zuk Zeuk Lehiaketaren final handia izango den online lehiaketa antolatu dute martxoaren 22tik 26ra bitartean. Bi hilabeteetan zehar Garapen Jasangarrirakorako Helburuak landu dituzte Euskal Herriko 900 gaztek eta, orain, hauetatik 300ek final handia jokatuko dute. Ekitaldiak izanez formatu berritzailea zuen: leku jakin batean ez ezik, Donostiako puntu ezberdinetan mugituz ibili behar ziren gazteak, aurretik lehiaketan landu zituzten gaien inguruan erronka ezberdinei aurre eginez. Orain horrelako ezer egitea posible izango ez den arren, ukitu berritzaile hori mantentzeko modua aurkitu dute, horretarako bide telematikoak baliatuz.\nEkimenak Euskal Herriko 12 eragileren babesa jaso du, tartean Gipuzkoako Foru erakundea bera edota Laboral Kutxa eta Eusko Jaurlaritza bezalako eragile publiko zein pribatuak.\nGai hauetako hainbat lerro jorratu dira Zuk Zuek lehiaketa osoan zehar, bakoitza babesle den eragile hauetako batek proposatuta eta Garapen Iraunkorreko Helburuekin lotura duena:\nElkartasuna Laboral Kutxarekin batera.\nGoserik ez Hazirekin batera.\nEkoizpen eta kontsumo arduratsua Ausolan Fundazioarekin batera.\nBizitzarako gaitasunak Edex Fundazioarekin batera.\nEtorkizuna sortzen Mondragon Team Academy, Deustuko Unibertsitatea, Euskal Herriko Unibertsitatea, IMH eta IED Kunsthal Bilbaorekin batera.\nFinal honetan, 300 gazteak 20 taldetan banatuta egongo dira, eta plataforman zehar erronkaz erronka ibiliko dira puntuak biltzen. Talde hauek, 700 eurotik hasi eta 1.000 euro arteko sariak izango dituzte. Hauek dira ikastetxe eta gazteleku finalistak:\nElgoibarko Elgoibar Ikastola\nLezoko Ttakun Kultur Elkartea\nUrretxuko Ugle Lanbide Eskola\nAmorebietako Lauaxeta Ikastola\nGernikako Seber Altube Ikastola\nLekeitioko Lekeitio BHI\nSanturtziko Calasanz Ikastetxea\nBilboko Jesus Maria Bilbao Ikastetxea\n‘MY WAY’ KOOPERATIBA ELKARTE TXIKIA-ri buruz\nAurkezpenarekin gatoz, My Way gara, bidaiatzea eta kultura ezberdinak ezagutzea maite dugun lau gazte. Baina batez ere, espazio eta esperientzia erakargarriak sortzea gustatzen zaigu, gazteek gozatu eta modu ezberdin baten ikasteko aukera izan dezaten, ez dugu ikasketa modelo tradizionalean sinisten eta. Lau urtetan zehar aritu gara ohiko ordutegitik kanpo lan egiten (ezagutzen bagaituzu, gutxi gora behera ulertu dezakezu), familia txiki handi hau sortu ahal izateko, zu zeu protagonista izango zarena.


C.D. Marianistas etxean, C.D. Padura kanpoan - CD Anaitasuna\nGaur arratsaldeko 18:00etan egin da Euskadiko Futbol Federazioaren eraikinean Hirugarren Mailarako igoera faseko zozketa. Anaitasunaren aurkariak ezagunak genituen dagoeneko, baina etxean eta kanpoan noren aurka eta noiz jokatuko diren zozketatu dituzte bertan.\nGaur egin den zozketan Anaitasunak asteburu honetan atseden hartuko duela erabaki da. Ekainak 4-5eko asteburuan, berriz, Arabako Ohorezko Mailan bigarren sailkatu den C.D. El Pilar Marianistas jasoko dute Igor Quindosenek Txerloiako Udal Futbol Zelaian.\nEtxean neurketa bat jokatu beharra dago derrigorrez, etxetik kanpo bezalaxe. Ekainaren 11-12 asteburuan, bestalde, C.D. Paduraren aurka Arrigorriagako belar artifizialeko Kristo Santua Futbol Zelaian (100 x 60 m) jokatuko dute.\nIrabazi arren, zain egon behar\nIgoera fase honetan Anaitasunak bere bi neurketak irabazita ere ez luke Hirugarren Mailara igotzea lortuko zuzenean. Hirugarren Mailatik Espainiako Bigarren B mailarako igoerako Play Offak jokatzen ari diren diren taldeen eta Bigarren B mailatik Hirugarren Mailara ez jaisteko borrokan ari diren taldeen menpe baitago dena.\nBigarren B mailan Leioa taldea Hirugarren Mailara ez jaisteko promozioko kanporaketa ari da jokatzen Olimpic Xativa taldearen aurka. Bizkaitarra ez balirateke Hirugarren Mailara jaitsiko, dena errazagoa izango litzateke. Leioak mailari eutsiz gero, Hirugarren Mailatik Bigarren B mailara bi euskal talde igota, hau da, Zamudio, Lagun Onak, Bermeo edo Balmaseda taldeetatik bi igota nahikoa izango litzateke.\nTxanponaren beste aldeari begira jarrita, azkenik, Leioa Hirugarren Mailara jaitsiko balitz, Hirugarren Mailatik Bigarren B mailara igotzeko Play Off-ak jokatzen ari diren lau euskal taldeetatik hiruk lortu beharko lukete mailaz igotzea. Nahasgarria eta zaila dirudien arren, dena da posible.


Lamiak protagonista ArtHitz jardunaldian | El Diario Vasco\nTolosa GoierriLamiak protagonista ArtHitz jardunaldian\nLamiak protagonista ArtHitz jardunaldian\nKoldobika eta Gerezi Jauregik lamien inguruko tailerra eskaini zuten eta Juan Kruz Igerabidek haiei buruzko legendak kontatu\nNÚÑEZ ALKIZA. Martes, 10 octubre 2017, 00:18\nArtHitz jardunaldien hirugarren edizioa ospatu zen Alkizan, Lamiak gai nagusi hartuta eta ekitaldi ugari izan ziren egun guztian pertsonai mitologiko horien inguruan.\nGoizean, Koldobika eta Gerezi Jauregik lamien inguruko tailerra eskaini zuten eta Juan Kruz Igerabidek lamien legendak, istorioak eta ipuinak kontatu zituen Fagus Museoan.\nArratsaldean, berriz, herritar eta bisitariak plazan elkartu ziren Aiko taldearekin dantzatzeko.\nHerri kirolak eta Ingurutxoarekin amaitu ziren Ugarteko jaiak Muarrietako sagardoa, onena


Lorea Bilbao: "Bizkaiko museo-sarearen jarduerak gida batean islatzea beharrezkoa zen" - Deia\nLorea Bilbao: "Bizkaiko museo-sarearen jarduerak gida batean islatzea beharrezkoa zen"\n2020rako kulturaren arloko 400 proposamen baino gehiago bildu dira katalogo batean lehenengo aldiz\nane lópez 28.01.2020 | 06:21\nLorea Bilbao Foru diputatua, Asier Madarieta Bizkaiakoako zuzendari kudeatzailea eta museoen sareko arduradunak. Argazkia: Oskar González\nLorea Bilbao Foru diputatua, Asier Madarieta Bizkaiakoako zuzendari kudeatzailea eta museoen sareko arduradunak.\nBilbo - "Bizkaiak daukan museo- sarearen garrantzia nabarmendu nahi dugu eta bertan egingo diren jardueren berri eman nahi dugu". Hala adierazi zuen Lorea Bilbao Kultura, Euskara eta Kirol foru diputatuak atzo Bilboko Arkeologia Museoan. Eta hori da hain zuzen ere, lehenbiziz Aldundiko museoek urte osoan zehar antolatzen dituzten jarduerak gida batean biltzeko arrazoia.\nOrotara, 400 proposamen eta jarduera baino gehiago bildu dituzte bertan. Bizkaikoak, Bizkaiko museoan sarea kudeatzen eta sustatzen duen sozietate publikoak argitaratu du katalogoa, modu horretan, "Bizkaiko kulturaren, historiaren eta lurraldearen nortasunaren inguruko eskain-tza zabala herritar guztiei erakusteko".\nHorien artean, aldi baterako erakusketak, tailer, bisita gidatu, bilduma iraunkor, hitzaldi eta mintegi edo zinema-zikloak biltzen ditu katalogoak. Bilbaoren arabera, "museo-sarearen jarduerak gida batean isla- tzea beharrezkoa zela uste genuelako" argitaratu da lehenbiziz programa bateratua.\nHorrenbestez, Bilbaok eta baita Bizkaikoako zuzendari kudeatzailea den Asier Madarietak azpimarratu zutenez, egunero izango dira jarduerak museo-sarea osatzen duten sei museoetan, erakusketa-aretoetan eta ondare-espazioetan. "Bizkaiko historia, kultura eta ondarea ezagutzeko aukera ematen dute, Bizkaiko nortasun-ezaugarriak osatzen dituzten bilduma iraunkorren eta aldi baterako erakusketen bidez".\nDoakoa da katalogoa, eta sareko museo eta areto guztietan, Foru Liburutegian eta Bizkaiko turismo bulegoetan dago eskuragai. Horrez gain, Bizkaikoaren webgunean ere deskargatu daiteke.\nAurten izango diren proposamenen artean, Arrantzaleen Museoan Akurio-Elkano 1519-1522 erakusketa eskainiko da. Bertan euskal marinelek munduari lehen itzulia egin zion Magallanesen espedizioan izan zuten presentziari arreta berezia eskainiko zaiolarik. Euskal Herria Museoak bere aldetik, Hemingway & Euskal Herria erakusketa eskainiko du. Bertan, "ikuspegi desberdin batetik" helduko zaio Euskadirekin izan zuen harremanari.\nBeste alde batetik, Bilbon dagoen Arkeologia Museoak, euskal arkeologiaren garapena islatuko du, Erraldoien bizkarren gainean: Euskal Arkeologiaren historiografia izeneko erakusketan. Rekalde Aretoak Agustin Ibarrolaren omenezko erakusketa bat inauguratuko du udan. Hala, artistak naturarekin duen erlazioa islatuko da.\nOndare ibilbideak Beste alde batetik, programak hainbat ondare ibilbide biltzen ditu. Hala nola, El Pobaleko burdinolak antolatutako Burdinaren ibilbideak, edota aztarnategi arkeologikoetatik igarotzen diren ibilbide historikoak. Hala, maiatzetik urrira bitartean, Burdinoletako ibilbideak, Urdaibaiko ibilde historikoak eta Bizkaiko zin-ibilbidea izango dira. Arkeologia Museoak bere aldetik, aztarnategietarako irteerak antolatuko ditu Museotik. Beste alde batetik, Gizonen lana, emakumeen lana antzerki bisitak izango dira La encartada fabrika museoak antolatuta, Txakolinaren Museoko dastatzeak edota Museoen Nazioarteko eguna aurkitu daitezke programan, besteak beste.


Barakaldoko Kbus-eko langileek aspalditik eskatu diete enpresa arduradunari eta Barakaldoko Udalari zerbitzua hobetzea. Horrekin batera lan-baldintzak hobetzea da ere eskatu diete, "Kbus zerbitzua sortu zenetik izozturik egon baitira, eta horren ondorioz urruti geratu direlako bidaiarien garraioko gainerako hiri-zerbitzuetako lan-baldintzetatik".\nLan-baldintzak eta zerbitzua hobetzeko puntuetako bat gidatzen ematen dituzten orduak murriztea da. Izan ere, 1.720 ordu pasatzen dituzte gidatzen urtean; Bizkaibus eta Bilbobus zerbitzuetan dituztenak baino 150 gehiago.\nGainera, kontratazioen arloko erreklamazioei jaramon egiteko eskatu dute. Lan-poltsa bat ere sortu behar da, behin-behineko langileei lanean jarraitzeko aukera emateko. Beharrezkoa da euren lan-baldintzak parekatzea beste hiri-garraioetan dituztenekin, Barakaldoko herritarrei zerbitzu hobea eskaini ahal izateko.


Sailkapenean aurrerapauso ederra Aloña Mendik, domekako garaipenarekin - - Goiena.eus\nJabi Agirre 2015-01-25 18:48\nPartidaren hasieran hil berri diren Severiano Martin eta Migel Aramendi Kortaren izenean minutu bateko isilunea gorde da. Severiano Martin Jesus Martin Barbero, elkarte honetako atezainen entrenatzaile eta laguntzaile denaren aita zen. Migel Aramendi, bestalde, 1970ko hamarkadan Aloña Mendiko taldeko atezaina izan zen. Goian beude.\nLehen zatiko lehen hamabost minutuetan berdintasuna nagusi izan bada ere, hortik aurrera gutxinaka-gutxinaka oñatiarrak nagusitzen hasi dira, eta presio horren ostean iritsi da Aloñakoan lehen gola. Partidako 25. minutuan atzelariek luze bideratutako baloia Julen Palaciosek buruz utzi dio Asier Ugarteri, eta horrek, atearen aurrean, ondo kokatutako jaurtiketa indartsu baten bidez, 1 eta 0ekoa lortu du. Gol horren ostean Aloñako jokalariek baloiaren kontrola izaten jarraitu dute, eta aukera garbirik sortu ez badute ere, hurbilago ikusten zen 2 eta 0koa, berdinketa baino. Lehen zatiko azken minutuan Julen Palaciosek izan du bigarren gol hori lortzeko, baina gutxigatik ezin izan du baloia buruz errematatu.\nBigarren zatiaren hasieran zarauztarrak berdinketaren golaren bila irten dira, eta Mikel Aginagalderen atearen aurka aritu dira gol horren bila. Hala ere, 57. minutuan, oñatiarrek eskuin aldetik eramandako eraso baten ostean, Asier Ugartek hartu du baloia arearen barruan eta, bere markatzailea maisuki gainditu ostean, bolea bikain baten bidez 2 eta 0koa lortu du. Gol ederra!\nPartidua erabat kontrolatuta zutenean, bigarren zatiko 24. minutuan, Aloñakoek ez dute asmatu baloia atzetik ateratzen eta Cachafeirok, jaurtiketa eder baten bidez, 2 eta 1ekoa lortu du, eta urduritasuna nagusitu da Oñatiko zale eta jokalarien artean. Hurrengo minutuak zarauztarrenak izan dira, baina ez dute aukera garbirik sortu.\nPartidako 85. minutuan, kontraeraso azkar batean, Asier Ugartek hirugarren gola lortzeko aukera aparta izan du, baina ez du asmatu Ruizen atearen aurrean. Hala ere, oñatiarren zorionerako, 90. minutuan, beste kontraeraso batean, Jon Lertxundik partida erabaki duen gola lortu du.\nGaraipen bikaina Aloñakoek lortutakoa, sailkapenean aurrerapauso handia ematea ahalbideratzen duena.\nArantzazu Ezkibel Galdos 2015 urt 24 Arrasate\nMarkagailuari begiratuta, lehia samurra izan dela dirudien arren, Mondrak gogor egin behar izan du lan Beasain mendean hartzeko. Galtzen hasi dira ...


Zein dira posible PR dohaintzako backlinkak lortzeko?\nArtikulu hau bereziki diseinatua dago bere web orrietarako backtrack-aren PR handiko dozena eraikitzeko interesa dutenentzat. Webguneko jabeek euren negozioa online garatzen hasten dutenean normalean loturak eraikitzeko metodoak, direktorioak aurkezteko, blog sare pribatuak, gonbidatuen argitaratzea eta beste batzuk aipatzen dituzte.Iturri hauek, zalantzarik gabe, backlinkak zure webgunean lagunduko dizute.\nGaur egun, gonbidatutako mezuak bidaltzeko eta iruzkinak egiteko estekak eraikitzea komenigarria izan daiteke, iturri horietako gehienek bilaketa bidezko optimizazioari laguntzen ez dioten sarrerarik gabeko seinaleak inplementatzen dituzten moduan.\nArtikulu honetan, nofollow eta dofollow link eraikinaren teknika arteko ezberdintasuna eztabaidatuko dugu eta zure SEO ahaleginak nola lagundu ahal izango dute.Gainera, PR iragarpenen balioa eztabaidatuko dugu eta horien eragina web mailan.\nDofollow backlinkak aprobetxatzea\nDofollow backlinkak bilaketaren emaitzen maila altua lortzeko garrantzitsuak diren sarrerako lotura mota bakarrak dira.High PR dofollow backlinkak web domeinuaren autoritatea hobetzeko laguntzen, PageRank eta hobetzeko markaren kontzientzia bezero potentzialen artean.\nZure link eraikinaren kanpaina sortzen ari zaren bitartean kontuan hartu beharko zenuke zure backtravel-eko dofollow eta backtrack-ak ez ezik, backlinkak dozena bakarrik badituzu, okerreko seinaleak bidaltzen ditu bilaketa-motorretan eta baliteke zigortu zure web iturria.\nIturriak PR altua lortzeko dozena backlinkak:\nYouTube Google-ren jabetzako plataforma handi bat da.Egunero, milioika pertsonek YouTube erabiltzen dituzte helburuetarako, eta kopuru hori etengabe hazten ari da. Zure estekan zure negoziorako YouTube kontuko atalari buruzko estekan sar dezakezu, baina esteka hau ez da lehenespenez izango.\nYouTube-ren doikuntzako backlinkak kalitateak lortzeko, urrats hauek jarraitu ditzakezu:\nHasi saioa YouTube-n zure Google kontuan;\n"Aurreratua kanalaren ezarpenak" atala ireki eta aurkitu "Webgune elkartu" funtzioa;\nJarri zure webgunearen URLa "Webgune elkartua". "\nHori da. Orain PR munduko komunikabideen plataforma handienetariko bat duzu.\nBeste iturri autoritario bateko PR backlinkak lortzeko beste bide bat da Google+ erabiltzea. Gizarte-komunikabideen plataforma Google-k sortutako plataforma ezagunenetakoa da. Beraz, leku ezin hobea da zure blog-mezuak eta artikuluak sustatzeko eta zuk zeuk egin ditzakezun esteka eta kalitate handiko jostailuak zure webgunean.\nGoogle-tik jasotako PR kalitatezko backlinkak lortzeko, ondorengo urratsak egin behar dituzu:\nGoogle+ bidez harpidetu eta zure kontua sortu;\nJoan "Profila" atalera eta egin klik "Honi buruz" botoian;\nOndoren, gehitu blogaren URLa "Estekak" atalean;\nHori da. Orain, Google + eko zure webguneko backlinkatze bizkorra duzu.\nWordPress. com blogging plataforma librea da; bertan, txantiloien webguneak eta blogak eraiki ditzakezu zentimo bat ordaindu gabe. Plataforma honen onura gehiago da WordPress-eko backlinkak dofollow eta nofollow erraz lor ditzakezula.\nWordPress-en PR backlinkak goi-mailakoak lortzeko, plataformaren eta artisautzaren kalitatezko ikerketa-artikuluetarako blog libre bat sortu behar duzu horretarako.Ondoren zure URL nagusia estekatu ezazu, doako plataforma ezagun honen kalitate handiko backlinkak lortzeko. Hori guztia egin behar duzu kalitate estekaren zukua lortzeko WordPress bezalako autoritate plataforma Source .


Hirukideko familiei kontziliatzen laguntzeko asmoz, lanean ari gara udalekuak antolatzen dituzten enpresa eta erakundeekin akordio bereziak lortzeko. Jakitun gara zer-nolako gastu ekonomikoa eragiten dizuen, beraz, deskonturik onenak eskuratzen saiatzen ari gara.\nJarraian, orain arte lorturiko akordioak ikus ditzakezue, bai eta zein erakunderekin egin ditugun ere. Zerrenda hau eguneratuz eta luzatuz joango denez, egiazta ezazue aldian-aldian.\nHorrez gain, proposamenen bat baldin baduzue edo zerrendan jaso gabeko udalekuren baten gaineko interesa baduzue, jakinaraz iezaguzue eta saiatuko gara dagokion erakundearekin negoziatzen.\nGaia: Udaleku elebidunak (euskara-gaztelania), Ekitazioko kanpamentuak eta multiabentura.\nGaia: Ingurumen udalekuak.\nZerbitzuak/ordutegia: 10:00etatik- 13:00 etara (zaintza eta jantoki zerbitzua aukeran 09:00-15:00).\nHirukide bazkideentzako deskontuak: %10ko deskontua aurreneko seme/alabarentzako, %15ko deskontua bigarren seme/alabarentzako eta %20ko deskontua hirugarren seme/alaban eta ondorengoetan.\nGaia: Psikologia eta heziketa elkarte honek, gure seme-alabak hazkunde pertsonalean oinarritutako udaleku batzuk proposatzen dizkigute.\nAdinak: 6-10 urte bitarteko haurrentzako.\nHirukide bazkideentzako deskontuak: %15eko deskontua hiriko udalekuak.\nGaia: Hipikan oinarrituta udalekuak non ikasten dugun ponyari/zaldiari arreta ipintzen, garbitzen, erabilera etab.\nAdinak: 4 – 16 urte bitarteko haurrentzako.\nZerbitzuak/ ordutegia: 10:00etatik – 13:00etara (Aste Santuan); 10:00etatik – 15:00etara/19:00 (Udan).\nHirukide bazkideentzako deskontuak: 50 euroko deskontua Udako Udalekuetan eta Aste Santuan 10 eta 40 euroko deskontuak.\nGaia: Multiabentura eta ikus-entzunezko udalekuak.\nAdinak: 12 – 17 urte bitarteko haurrentzako.\nZerbitzuak/ ordutegia: 6 eguneko udaleku itxiak.\nHirukide bazkideentzako deskontuak: %10eko deskontua lehengo seme/alaban, %20eko dekontua bigarren seme/alaban, %25 hirugarren seme/alaban.\nGaia: Ume eta gazte, magia eta natura zaleentzako esperientzia ezin hobea.\nLekua: Butron baserrian (Gatika)\nZerbitzuak/ordutegia: uztailak 16tik-22ra.\nHirukide bazkideentzako deskontuak: %20eko deskontua\nGaia: Udaleku elebidunak (euskara-gaztelania), umeak gozatu ahal dezaten, esperimentatu eta adierazpen era artistikoan: antzerkia, dantza musika edota plastika…\nAdinak: 3-12 urte bitartean\nZerbitzuak: bertantan ostatu\nHirukide bazkideentzako deskontuak: Udaleku itxiak Ikastola Gobelan eta sormen udalekutan, %10eko deskontua lehenengo seme/alaban, %15eko dekontua bigarren seme/alaban, %20ko deskontua hirugarren eta ondorengo seme/alabetan.\nGaia: Ingelesesko Udalekuak, hizkuntzen mundura eta anistazun sozio-kulturalera gerturatzeko aukera.\nAdinak: 8-18 urte bitarteko haurrentzako.\nZerbitzuak/Ordutegia: Ostatuan edo harrera familiarekin.\nHirukide bazkideentzako deskontuak: Prezio berezia, programa atzerritarra liburuxkaren prezioaren gaineko % 6 deskontua eta eta espainiako udalekuetan liburuxkaren prezioaren gaineko % 8 deskontua.\nGaia: Udalekuak euskeraz.\nLekua: Larrea Auzoa (Amorebieta).\nZerbitzuak/ordutegia:10 eguneko egonaldiak.\nHirukide bazkideentzako deskontuak: %5eko deskontua lehenengo seme/alaban, %10eko dekontua bigarren seme/alaban, %15ko deskontua hirugarren eta ondorengo seme/alaban.\nGaia: Multiabentura, kirol, robotika, Surf, Rock, Ingeles udalekuak eta barnetegiak.\nLekua: Getxo, Laredo, Medina, Cornejo, Hoz de Anero…\nAdinak: 6 – 17 urte bitarteko haurrentzako (udalakuen arabera).\nZerbitzuak/ordutegia: Udalekuak ostatuarekin eta udaleku irekiak.\nHirukide bazkideentzako deskontuak: %10ko deskontua aurreneko seme-alabarentzat eta %15ko deskontua bigarren eta ondorengo seme-alabarentzako.\nAdinak: 2 urtetatik 13 urteetara.\nHirukide bazkideentzako deskontuak: Bera-Berako bazkideak duten prezio berbera eta %30eko deskontu prezio totaletik anai-arreba gehiago apuntatzen baldin badira.\nZerbitzuak/ordutegia: 7 eguneko ogonaldiak, Surf udalekuetan 2 asteko egonaldiak.\nHirukide bazkideentzako deskontuak: %10ko deskontua aste bateko egonaldietan eta %20ko deskontua bi asteko egonaldietan.\nGaia: Argazkigintza udalekuak.\nAdinak: 9-13 urte bitarteko haurrentzako.\nZerbitzuak/ordutegia: aste bateko edo biko egonaldiak.\nLekua: Donostia, Vitoria-Gasteiz, Bilbao, Parque Tecnológico de Zamudio, Amorebieta, Markina, Durango, Leioa eta Basauri.\nZerbitzuak/ ordutegia:08:30etatik-14:30etara (jantoki zerbitzua sedearen arabera)\nGaia: Hizkuntza murgilketa, jarduerekin dinamizatuta,(mendi ibiliak, abentura parkea etab…)\nLekua: Urkiola, Lurkoi (Araba), la Vega (kantabria).\nZerbitzuak/ordutegiak: 13 eguneko egonaldia (Ekainan eta Uztailan).\nHirukide bazkideentzako deskontuak: %10eko deskontua lehengo seme/alaban, %15eko dekontua bigarren seme/alaban, %20 hirugarren semea/alaban.\nHirukide bazkideentzako deskontuak: %10eko deskontua lehengo seme/alaban, %15eko dekontua bigarren seme/alaban, %20 hirugarren seme/alaban.\nLekua: Valle de Arán (Pirineos), Sierra de Madrid eta Sopela (Bizkaiako kostaldea)\nInformazio gehiago: Hemen\nGaia: Ingeleseko udalekuak.Beste ekintza batzuekin batera eta ingeles eta zinema udalekuak.\nLekua: Busto de Bureba (Burgos)\nZerbitzuak/ordutegia: 7 edo 8 eguneko egonaldiak.\nHirukide bazkideentzako deskontuak: %50ko deskontua.\nhttps://hirukide.com/eu/ofertas-colonias-2017/https://hirukide.com/wp-content/uploads/2017/03/foto217.jpghttps://hirukide.com/wp-content/uploads/2017/03/foto217-300x300.jpg 2017-06-21T12:46:08+00:00 HirukideEkintzak eta Zerbitzuak\nHirukideko familiei kontziliatzen laguntzeko asmoz, lanean ari gara udalekuak antolatzen dituzten enpresa eta erakundeekin akordio bereziak lortzeko. Jakitun gara zer-nolako gastu ekonomikoa eragiten dizuen, beraz, deskonturik onenak eskuratzen saiatzen ari gara. Jarraian, orain arte lorturiko akordioak ikus ditzakezue, bai eta zein erakunderekin egin ditugun ere. Zerrenda hau eguneratuz eta luzatuz...


Haurtxo berria etxean, zer paper konpondu behar dut? | Consumer\nHaurtxo berria etxean, zer paper konpondu behar dut?\nGuraso berriek legezko izapide batzuk egin behar dituzte umea ofizialki aintzatets dezaten eta osasun-estaldura jaso dezaten\nIrudia: Larry Jacobsen\nHaurra jaio eta lehen egunetan, gurasoek ez dituzte haurraren lehen mailako premiak bakarrik ase behar. Era berean, beste mundu bat mundura iristeak dakartzan lege- eta administrazio-izapideak betetzera behartuta daude. Artikulu honetan, jaioberria Erregistro Zibilean inskribatzeko urratsak, Gizarte Segurantzako alta eta erroldatzea azaltzen dira. Haurtxoari Nana noiz eman behar zaion ere zehazten da.\nIrudia: Larry Jacob\nHaurtxo berria etxean, papera eta beharrezko dokumentazioa\nHaurra jaiotzen denetik, lehen paperak jasotzen ditu. Jaioberriaren lehen dokumentazio hori ezinbestekoa da gurasoek beren seme eta alaba aintzatespen ofizialerako beharrezkoak diren izapide legal eta administratiboak has ditzaten, eta herritar gehiago balira bezala gizarteratzeko.\nHaurtxoaren etorrerak behar adina paper behar duenez, ospitaleko dokumentuak gorde egin behar dira\nAlta jaso baino lehen, ospitaleko langileek haur berriari buruzko bi inprimaki espezifiko eman behar dizkiete gurasoei: amatasun-ziurtagiria (erditzean lagundu duen medikuak edo emaginak sinatuta) eta estatistika-buletina (ondoren, Erregistroak Estatistikako Institutu Nazionalera eramaten dituen jaiotza-datuak).\nBi dokumentu horiek, amaren eta haurraren alta medikoaren txostenarekin batera, ongi gorde behar dira, haur bat jaio ondoren izapide hauek egiten hasteko beharrezkoak izango baitira.\nHaurra Erregistro Zibilean inskribatu\nJaioberriak onarpen ofiziala izan dezan nahitaez bete beharreko lehen urratsa jaiotza Erregistro Zibilean inskribatzea da. Justizia Ministerioak dioen bezala, haurtxo baten etorrerak ondorio zibilak sortzen ditu gertatzen denetik, “baina horiek guztiak onartzeko, beharrezkoa da Erregistro Zibilean inskribatzea”.\nInskripzio honek jaiotze-data, -ordua eta -lekua, ematen zaion haurraren izena, haurraren edo txikiaren sexua eta gurasoen identifikazioa jasotzen ditu.\nInskripzioa gurasoek bizi den herriko Erregistro Zibilean egin daiteke (legezko ondorio guztietarako, haurra jaio den lekua da), jaio eta 24 ordura eta gehienez zortzi egun geroago. Epe hori errespetatzen ez bada, gurasoek 30 egun natural izango dituzte izena emateko, atzerapenerako bidezko kausa bat egiaztatzen badute.\nSenar-emazteak: bietako edozeinek egin dezake inskripzioa. Amatasun-ziurtagiria, gurasoen Nana eta familia-liburua aurkeztu behar dira (ezkontza egiaztatzen duen agiririk ez badago).\nEzkontzaz kanpoko seme-alabak: bi gurasoek erregistroan agertu behar dute. Jaiotza-ziurtagiria eta bien NAN ere entregatu behar dituzte. Gurasoak lehenago ezkonduta egon baziren, beharrezkoa da ezkontzaren ziurtagiria eta banantze- edo dibortzio-epaia aurkeztea. Halakorik izan ezean (egitatezko banantzea), bi lekuko beharko dira, baldintza hori egiaztatzeko.\nIzapideak egin ondoren, umearen erregistroa Familia-Liburuan jasota geratzen da, eta liburu horrek hemendik aurrera jaioberriaren Erregistro Zibilean izena ematen duela egiaztatzen du. Ezkondurik ez dauden lehen gurasoei eta, beraz, Familia Libururik ez dutenei, dokumentu hau luzatzen zaie, lehen semea erregistratu ondoren.\nHaurtxoaren alta Gizarte Segurantzan\nJaioberria alta eman behar zaio Gizarte Segurantzan\nHaurrak estatuko osasun-estaldura izan dezan, beharrezkoa da Gizarte Segurantzan alta ematea. Ez dago eperik izapide hori egiteko, baina komeni da lehenbailehen hastea, haurrak osasun-zentroan arazorik gabe parte har dezan.\nJaioberria onuradun gisa sartzen da, gurasoetako baten afiliazioaren barruan. Prozesuak bi zati ditu:\n1. Gizarte Segurantzako Institutu Nazionaleko (GSIN) dagokion bulegora joan behar da, eta haurraren afiliazio-inprimakia (bulego berean ematen dena), Familia-liburua eta Gizarte Segurantzako txartela (aita edo ama) entregatu behar dira. Bertan haurra onuradun gisa sartuko da.\n2. Lehen urratsa egin ondoren, haurtxoari dagokion osasun-zentrora joatea da hurrengoa. Jaioberriaren osasun-txartela eta pediatraren esleipena eskatu ahal izango dira hemen. Kasu honetan eskatzen den dokumentazioa Familia Liburua izango da, Gizarte Segurantzako Institutu Nazionalaren bulegoan jasotako afiliazio-agiria, eta adingabearen osasun-txartela eta Nana.\nUdalerri gehienetan, haurra automatikoki erroldatuta geratzen da erroldan, Erregistro Zibilean agertzen deneanHerritar guztiak behartuta daude bizi diren udalerriko erroldan izena ematera, 2612/96 Errege Dekretuak ezarritakoaren arabera. Gehienetan, ez da beharrezkoa gurasoek inolako izapiderik egitea haur jaioberriari erroldatzeko, haurra erroldan sartzen baita automatikoki, Erregistro Zibilean inskribatzen denean.\nHala ere, errolda ziurtagiri bat behar izanez gero beste administrazio tramite baterako, gurasoek herriko udaletxera jo dezakete eta herritarrendako arreta bulegoetan eskatu. Oro har, Familia Liburua eta aitaren edo amaren Nana eskatzen dira, non erroldako helbidea agertzen den.\nEspainian Nortasun Agiri Nazionala (NAN) ez da derrigorrezkoa 14 urte bete arte; beraz, haur bat jaio ondoren, ez da premiazko izapide bat. Hala ere, haurrak atzerrira bidaiatu behar badu, dokumentu hau eskatuko diote nazioarteko hegaldi batean mugitzeko.\nUmearen Nana emateko, beharrezkoa da haurra tramitearen unean bertan egotea. Horrez gain, dokumentazio hau ere aurkeztu behar da: jaiotza-ziurtagiri literala (nortasun-agiriaren hitzez hitzeko kopia bat, nortasunari eta mundura iristeari buruzko datu guztiak biltzen dituena), erroldatze-ziurtagiria eta 32 milimetroko kolorezko argazki bat.\naitatasun atentzio sanitario gizarte-segurantza haurrak haurtxoak jaioberriak NAN padres recientes-eu papeleos-eu


Gerinda Bai bi: JAKIN NAHI DUGU\nAurkeztu berri du Nafar Garaiko Gobernuak, Juan Ramon Corpasen eskutik, Nafarroako konkistaren V. Mendeurrena gogoratzeko Kongresu Nazionala antolatuko duen zientzilari taldea. Dirudienez, 1512ko eta 1212ko daten inguruan benetan zer gertatu zen argitzeko antolatu da; gertatutakoa “inbasioa, atxikidura, anexioa ala berreraikipena izan zen” argitu nahi da alegia. Ongi, guk geuk ere jakin nahi baitugu...\nJakin nahi dugu jakin hemen, bertako euskaldunok hitz egiten dugun hizkuntza naturala, euskara edo lingua navarrorum-a, zergatik eremuak galdu dituen eta hiztunez gutxitu den mendez mende; jakin nahi dugu jakin zergatik Akitaniatik Ebro hegoalderaino eta Oina eta Oka mendilerroetatik Pallars baino haragoraino hitz egiten zen hizkuntza galduz joan den, jakin nahi dugu azpikeriarik gabe, aurreiritzirik gabe eta trabarik gabe benetan gertatutakoa: zigortuz, debekatuz, gutxietsiz... jazarpena jaso duen euskarak; nork, zergatik eta nola lingua navarrorum-a gal zedin jokatu duen; nork, zergatik eta nola tokiko hiztunen eskubideak errespetatu ez dituen.\nJakin nahi dugu, azpikeriarik gabe, aurreiritzirik gabe eta trabarik gabe jakin ere, nork eta zergatik hautsi zituen behin eta berriro (1016an, 1127an eta 1177an) Gaztelako konderriarekin eta Gaztela-Leongo erresumarekin Nafar erresumak hitzartutako mendebaldeko mugak, nork lagunduta eta zergatik 1099-1200ean sartu ziren gaztelarrak jada bertan eta bakean bizi ziren euskaldunen lurrak, herri eta haziendak inbaditzera. Zergatik setiatu zuten Gasteiz eta zergatik sartu ziren gaztelarrak Hondarribiaraino.\nJakin nahi dugu nork, nork lagunduta eta zergatik izan ziren kanporatuak Hispaniako lurretatik arabiar, judu eta penintsularrei onura besterik ekarri ez zien jendea; nork eta nork bultzatuta behartu zituzten garaiko Nafar agintariak kanporatze horretan parte hartzera 1212an.\nJakin nahi dugu jakin nork, nork lagunduta eta zergatik 1512an, Nafar erresuma subirano osotik geratzen zena, berak aurretik inori agresiorik egin gabe, armaz eta bortxaz izan zen inbaditua: Nafarroa Garaia eta Beherea. Zergatik inbasioaren ondoren Inkisizio basatiena ezarri zen Euskal Herrian, egun estatu terrorismoa izendatuko genukeena. Halaber, jakin nahi dugu zergatik Europako beste estatuek eta Erromako elizak, ez aurrekoetan, ez eta honetan ere, ez zuten esku hartu eta, aldiz, onartu egin zuten, eta duten, inbasio ez legitimoa eta, haren ondorioz gure herrirako sortutako instituzio atzerritarrak.\nJakin nahi dugu jakin zergatik baskoien habitat edo bizilekua izan dena eta bertakoek sortutako erakundeak auzo estatuen jazarpena sofritu behar izan duten mendez mende, sistematikoki. Zergatik bereizarazi zuten, eta duten, Akitania-Albret, Foix, Biarno, Bureba, Errioxa osoa eta Araba, Bizkaia eta Gipuzkoa nafar Estatuaren zentralitatea ordezkatzen zuen Nafarroa Garaia eta Nafarroa Behereagatik.\nJakin mina badugu, egia jakiteko eskubidea ere bai, azpikeriarik gabe, aurreiritzirik gabe eta trabarik gabe egia jakiteko. Eta honetara baldin badator Kongresu “nazionala” bejondeiola. Izan dadila internazionala eta ez soilik “ez-nazionalisten kongresu nazionala”, esku har dezatela historia honetan biktima izan direnak eta ez borreroak soilik, betoz Akitaniatik, Foixetik, Errioxatik, mendebaldeko Nafarroatik, Arabiatik... zientifikoak, hausnartu dezagun elkarrekin eta egin dezagun bakea. Beste galdera bat, izango al da euskaraz egindako ponentziarik?\nBeñi Agirre (marigoogle.com)\nPublicado por Gerindabai en 9:15


Andoni Egaña eta Yolanda Arrieta birritan ikusteko aukera emango du Jalgik gaur, besteak beste - Jalgi\nAndoni Egaña eta Yolanda Arrieta birritan ikusteko aukera emango du Jalgik gaur, besteak beste\n2016-05-24 9:39 |albisteak\nAtzo, lehenengo egunean, egitarau oparoa eskaini bazuen Jalgi egitasmoak, gaurkoan ekintza gehiago gauzatuko du plazaratzeko euskal kultura Aiaraldean.\nIzan ere, astearteak bi protagonista izango ditu; Andoni Egaña eta Yolanda Arrieta.\nAndoni Egaña Amurrion\nBertsolariak bi emanaldi izango ditu eta biak Amurrion. Lehenengoa 10:20an aurreikusi dute Bertsolaritza Ikastetxean eta Asier Rubio luiaondoarrarekin ekingo dio saioari.\nBigarren hitzorduak Juan de Urrutia Plaza girotuko du 19:00etatik aurrera. Bertan “Garai hura gara” lana jorratuko du Xabier Lizaso musikariaren eskutik. Horrela, bertsoa eta pianoa uztartuko dituzte.\nYolanda Arrieta eta ipuinen xarma\nYolanda Arrieta idazleak gaurko egunari hasiera emango dio Arrankudiagako eskolan ipuin kontaketa eskainita. Bukatu bezain laster, Arrietak eskualdea gurutzatu eta Aiarara joko du, Etxaurren Ikastolara, hain zuzen. Bertan ere ipuinek gelak hartuko dituzte.\nDena den, horiek ez ezik, Kidam Magoak ere emanaldi bikoitza gauzatuko du; Artziniegako Eskolan arituko da 11:00etan eta Amurrioko Katekesi Aretoan 17:30ean.\nGorputza musikaren doinuaz mugitzeko bi aukera emango ditu Jalgik;10:30ean Amurrioko AEK-ko euskaltegian Korrotik Pikutara taldeak dantza tailerra abiatuko du eta 17:00etan proposamen bera egingo du Aikok Etxaurren Ikastolan.\nMusika, hip hopa eta soinu tresna tradizionalak\nEuskal kulturaren aniztasuna islatuko dute gaur Aiaraldean. Izan ere, 14:00etan Endika Albellak 121 Krew-ko taldekideak hip hop tailerra egingo du Laudioko BHI Institutuan.\nOkondon 17:00etan helduko da Hala Dzipo eskolaren “Abeltxuriak” kontzertu didaktikoaren txanda eta 19:00etan Juan Mari Beltranek eta Fita Fik taldeko bi kidek euskal tresna tradizionalen soinuaz zipriztinduko dute Luiaondoko Ludoteka.\nPoltsiko antzerkiaren kontzeptua ezagutzeko parada bikaina emango du Nomofobika taldeak gaur 18:00etan Laudion, Basalarrina elkarteko egoitzan, alegia. “Sarean kateaturik” lana plazaratuko du.\n7. arteak ere bere ekarpena egingo du bi emanaldiren bidez. Ordu berean gauzatuko dituzte biak, 19:00etan. Urduñako Alondegian 7 film labur emango dituzte eta Orozkoko Donibane Aretoan Xalbador, izena eta izana filmaren proiekzioa egingo dute.\naiaraldea, Aiko, Andoni Egaña, Asier Rubio, Endika Albella, Fita Fik, Hala Dzipo, jalgi, Juan Mari Beltran, Kidam Magoa, nomofobika, sortzaileak, Xabier Lizaso, Yolanda Arrieta\n13 kultur jarduera eta ehunka irudi utzi dizkigu Jalgiren bigarren egunak


Umeek genero rolak 4 urtetatik aurrera barneratzen dituzte — Gaztezulo\nUmeek genero rolak 4 urtetatik aurrera barneratzen dituzte\nUmeek genero rolak 4 urtetatik aurrera barneratzen dituzte Rol hauen garapena norbere nortasuna eraikitzearen prozesuarekin lotuta dagoela dirudi, orduan hasten baitira gizon-emakume generoen barruan kokatzen euren nortasuna. https://www.gaztezulo.eus/albisteak/umeek-genero-rolak-4-urtetatik-aurrera-barneratzen-dituzte https://www.gaztezulo.eus/albisteak/umeek-genero-rolak-4-urtetatik-aurrera-barneratzen-dituzte/@@download/image/unnamed.jpg\nRol hauen garapena norbere nortasuna eraikitzearen prozesuarekin lotuta dagoela dirudi, orduan hasten baitira gizon-emakume generoen barruan kokatzen euren nortasuna.\nZenbait genero rolen sartzea adin hain goiztiarretan (adibidez, agresibitatea maskulinitatearekin lotzea, edo pinpirinak izatea emakumeekin), nortasunaren garapenarekin batera modu paraleloan txertatzeak ondorioak ditu haurrengan ezinbestean, eta kaltegarriak izan daitezkeen bete ezin daitezkeen espektatibak bultzatu baititzakete.\nGeneroa eta lanbideak\nHaurrekin burutu den ikerketa baten arabera, haurren kopuru handi batek uste zuen zenbait lanbide gizonezkoek bete beharrekoak zirela eta beste zenbait emakumezkoek. Horrela, genero tradizionalen estereotipoak oraindik indarrean daudela ikusi da umeengan.\nBestalde, errealitatean gertatzen den bezala, prestigio sozial handiagoko lanbideak gehiagotan lotu zituzten umeek gizonezkoekin. Aldiz, soldata baxuagokoak eta estatus urriagokoak emakumeekin, nahiz eta kasu honetan erantzunak malguagoak izan ziren.\nBadakigunez lanbide interesen garapena lehen hezkuntzako etapan zehazten dela, arreta izan behar dugu gai hauen inguruan bidaltzen diren mezuekin. Helburua aurreiritzirik gabeko ingurune bat bultzatzea da, umeei askatasuna utziz gustatzen zaien hori egiteko sexua kontuan hartu gabe.\nIkerketa honek erakutsi du, nahiz eta itxuraz gizarteak geroz eta berdinagoak diren, edo hori da bederen helburua, haurren artean oraindik genero bereizketak indarrean daudela eta hainbesteren ahotan dagoen berdintasun hori ez dela erreala.